
ANTAUBABILO 


Saluton, karaj infanoj! Sidiĝu en la herbo kaj streĉu la orelojn. 

Ha! kiel bonŝancaj vi estas, hometoj! Vi povas iri en la lernej- 
on, legi librojn, rigardi la televidon kaj tiamaniere amasigi mil 
sciojn necesajn por viaj venontaj jaroj. 

Verdire, mi ne plendas pri mia piga sorto. Male. Mi spertis 
multon dum mia longa vivo. Mia avo naskiĝis en pola arbaro kaj 
lernis Esperanton de klera onklo loĝanta en Bjalistoko. Mia 
patro, migrema birdo, konatiĝis kun mia patrino en via bela 

Tie, meze d , mi iam elrampis el verde bruna ovo 
kiel denaska esperantista pigo. Mia patro volonte raportis pri siaj 
vojaĝoj kaj vespere mia patrino rakontis al mi fabelojn. 

Jam de longe mi nestas supre de ĉi tiu poplo, ĉirkaŭ kies trunko 
vi nun sidas, por aŭskulti mian babiladon. Iafoje min vizitas miaj 
kuzoj, la saĝa Lanio, kiu studis la filozofion en Ateno, kaj Hem- 
atopo, kiu kolektas klaĉojn laŭlonge de foraj plaĝoj. Tiel mi inf- 
ormiĝas pri ĉiuj gravaj okazaĵoj en la vasta mondo. 

Krome mi ofte paŭzas sur branĉo de platano, meze de la lerneja 
korto. Kiam la suno brilas, la fenestroj estas malfermitaj, kaj mi 
parkerigas ĉion, kion via instruisto, s-ro Rojelo, provas enkapigi 
al vi pri gramatiko, geografio, historio, poezio, muziko... Jes, mi 
eĉ kapablas kanti, eble ne tre melodie pro mia aĝo, sed sufiĉe 
raŭke por plaĉi al la moderna junularo. Tio cetere klarigas mian 
alnomon. Kutime pigo estas nigra kaj blanka, sed neniam verda, 
ĉu jes? Nu, pro miaj lingvaj konoj, oni petis min partopreni en la 
Arta Vespero de la 44a Universala Kongreso. Tie mi tiel emocie 
kantis la tri strofojn de la Himno, ke oni rekompence donacis al 
mi jenan verdan stelon tajlitan el bela imitaĵo de smeraldo. De 
tiam la homoj nomas min 

la verda pigo 


ENHAVO 


1: Lasmiltto'dela ĉapeloj; ене salsa a area tanta ato 9 
Da ето serako 5 Sesa dao a каға ЫХ 15 
S "NAMIOCANO оо 25 
45Moalaperisila facila Vento. ; uno ledo “Ша ada DA 35 
5. La bona feino Amenta kaj sinjoro Akuku.............. 43 
б/ BA VENIA DUNG. na naar 51 
7. La eta poeto Кај lalokomotivo........................ 61 
8. Тааран Ој, л акъа o are een 71 
D. a e AAA A вие TI 
10. Zozo, la deksepa regulo de la Fundamento. ............. 83 
11, Da lingvo interplaneda, sus riek vienan grass Ses vano: 93 
12, La siraŭga historio de Nomas. «sas sara art kas 101 


LA MILITO DE LA CAPELOJ 


FOJE rego rigardis sin en spegulo, kiel diumatene post la razado. 
Rimarkinte ion, kion li gis tiam neniam rimarkis, li sonorigis al la 
ĉambelano. 

— Via reĝa moŝto vokis min. 

— Jes, alproksimiĝu kaj staru apud mi antaŭ la spegulo. 

La ĉambelano miris pro la nekutima ordono. 

— Sinjoro ĉambelano, ĉu vi rimarkas ion? 

— Kion mi rimarku? Via reĝa moŝto estas pli granda, pli bela, 
pli majesta, pli... 

— Tatata! Rigardu bone. 

— Mi rigardas. 

— Ĉu vi ne vidas, ke vi, simpla ĉambelano, havas sur la kapo la 
saman ĉapelon kiel mi? 

— Se via reĝa moŝto ordonos tion al mi, mi tuj deprenos mian 
ĉapelon, sed poste mi estos nur cambelano. 

— Ne temas pri tio. Konservu vian simplan ĉapelon. Ĉu tamen 
ne decus, ke mia propra kapo estu pli lukse vestita ol via? Bon- 
volu venigi la prezidanton de la Akademio. 

Malgraŭ siaj reŭmatismoj la prezidanto de la Akademio galopis 
al la reĝa palaco. 

— Via reĝa moŝto vokis min. 

— Jes, sinjoro prezidanto. Bonvolu sidiĝi kaj diri al mi, kiel vi 
skribas la vorton ‘‘rego’’. 

Balbutante, la Akademiestro literumis: 

—Ro-e-ĝo-o. 

— Kio estas super la tria litero? 

— Super la tria litero estas supersigno, via reĝa moŝto. 

La regnestro rikanis: 

— Supersigno! Kiu inventis tiujn supersignojn? 


— D-ro Zamenhof, via reĝa moŝto. 

— Ĉu vi ne opinias, ke D-ro Zamenhof iel neglektis la hierark- 
ion? 

La prezidanto de la Akademio malfermis la buŝon kaj rigardis 
sian suverenon per mirrondaj okuloj. La reĝo ekkriis: 

— Malbenita estu la Fundamento, kiu donis al reĝo simplan 
ĉapelon anstataŭ krono! Ĉu vi aŭdas, sinjoro prezidanto? Mi 
postulas mian kronon. Bonvolu do transdoni al ĉiuj presistoj de 
mia lando jenajn ordonojn: 
le: De nun oni skribu la vorton ““reĝo””, uzante kronon anstataŭ 
simpla supersigno. 
2e: Oni uzu du kronojn por la titolo ““reĝa moŝto””. . 

Зе: Oni uzu iom pli malgrandan kronon por la vorto “reĝino”. 

La prezidanto de la Akademio riverencis tri fojojn kaj eliris el 
la palaco. Ne domaĝante siajn reŭmatismojn, li vizitis ĉiujn pres- 
istojn de la regno, por konigi al ili la reĝan dekreton. 

Oni devis kompreneble fandi novajn tipojn, sed ĉiuj korteg- 
anoj akordiĝis, por laŭdi la bonguston de la reĝo kaj trovi la nov- 
ajn librojn duoble interesaj. 

Kiam oni lanĉas modon, multaj homoj volas imiti ĝin. Subite, 
krom pulĉinelo, kiu opiniis sian konusan ĉapelon belega, neniu 
estis kontenta pri sia supersigno: 

Volis 

la ĝardenisto pajlan ĉapelon, 

la ŝipisto maristan ĉapon, 

la ĵurnalisto kvadratitan kaskedon, 

la ĉambristino puntan kufon, 

la ĝendarmo militistan kepon, 

la ĉampano korkon, 

la ĝemelo du supersignojn, 

la ĵonglisto tri aŭ kvar... 

La libroj ĉiam pli beliĝis, sed la laboro de la kompatindaj pres- 
istoj fariĝis tiel komplika, ke pluraj preferis ŝanĝi la metion, ant- 
aŭ ol freneziĝi. 

La prezidanto de la Akademio deklaris, ke li rezignos sian of- 
icon, se oni plu tedos lin per tia bagatelo. Oni memoru, ke tiu 

kroma laborado perdigis al li la lastajn tri harojn, kiuj konsistigis 
lian propran kapornamajon. 

Ve, la unuavide nur supraja tumulto degeneris en klasbatalon 
kaj еб en intercivitanan militon, kiun la historiistoj nomis “Ча mil- 
ito de la ĉapeloj”. 

En ĉiuj presejoj de la lando la 22 malriĉaj literoj rifuzis kunlab- 
ori kun la 5 riĉaj ĉapelitaj literoj. Ili strikis kaj manifestaciis sur- 
strate kontraŭ la aroganteco de la burĝaj literoj. Ĉi tiuj rimark- 
igis, ke ili ne kulpas pri sia nobela denaskiteco, kaj ke ili estas ne- 
malhaveblaj por la bona funkciado de la socio. Sufiĉas ja rigardi 
la ruĝajn afiŝojn de la ribeluloj: ““Abocoj el ĉiuj landoj, 
unuigu!”?. Oni devas vole nevole uzi supersignojn. Maldekstraj 
intelektuloj provis pruvi, ke oni povas verki proletajn skribaĵojn 
sen supersignoj, kaj la ruĝaj afiŝoj poste tekstis: ““Abocoj el la 
tuta mondo, unuigu viajn fortojn!””. 

La aŭtoroj de detektivaj romanoj kaj la gazetistoj protestis, ke 
oni ne rajtas trudi al ili tian ĵongladon. La intelekta vivo stagnis, 
sed neniu tendaro volis cedi. La situacio difektiĝis ĉiutage iom pli. 
Okazis kio devis okazi: terura batalo. De sur la plej alta branĉo de 
mia poplo mi observis per lorno la movadojn de la korpusoj en la 
ebenaĵo. Pezaj pafaĵoj hajlis el la linio de la nombre superaj sen- 
ĉapeluloj: ““fiuloj - banditoj - kruduloj - abomenuloj 
-murdistoj!””. La atakitoj rezistis, firme tenante super si siajn 
supersignojn kvazaŭ militistajn kaskojn. Kiam ili kontraŭatakis, 
sangajn vundojn kaŭzis al la simpluloj la akraj sagopintoj de la 
cirkumfleksitaj insultoj: ““aĥ - fuŝuloj - sovaĝuloj - aĉuloj - apaĉ- 
ON 

La sorto de la batalo restis nedecidita. Vespere la presistoj devis 
bandaĝi kontuzojn, tuberojn kaj rompojn de multaj difektitaj lit- 
eroj. 

Por venki tiun ribelon, la reĝo ordonis dungi fremdajn literojn 
el Francujo, Ĉeĥoslovakujo kaj aliaj barbaraj landoj posedantaj 
strangajn, minacaspektajn literojn. 

Aŭdinte tion, la prezidanto de la Akademio kunvenigis la hier- 
aŭajn malamikojn kaj per kortuŝaj paroloj petegis ilin forgesi 
sian sterilan kverelon kaj solidariĝi kontraŭ la invadantoj: 

— Karaj alfabetanoj, vi formas unu grandan rondon familian, 
en kiu ne estas riĉaj kaj malriĉaj, belaj kaj malbelaj literoj, sed 
nur egalaj kunuloj. Gravas ĉiu el vi, kun aŭ sen ĉapelo. Super- 
signoj ja ne estas frivola galanterio, kiel volis kredigi al ni la reĝo, 
sed iloj nepre necesaj por la internacia kompreniĝo. 

Tondra aplaŭdo substrekis tiujn ardajn vortojn. La literoj lo, i, 
bo, e, ro kaj a kriis: 

— For la tirano! 

Ĉiuj kunkriis: 

— For! Vivu la demokratio! 

La saman tagon la reĝo fuĝis eksterlanden kun sia luksa super- 
signo sub la brako. La prezidanto de la Akademio fariĝis prezid- 
anto de la respubliko, kaj de tiam la literoj de la Esperanta aboco 
senĉese kunverkas belegajn tekstojn, antaŭ kiuj la tuta mondo 
respekte kaj admire demetas la ĉapelon. 


LA REVISTO 


FOJE viro vendis revojn. Hodiaú nur kelkaj maljunaj poloj 
memoras rakontojn de siaj gepatroj pri tiu stranga komercisto. 
Ankaú mia avo ofte vidis lin migri inter Varsovio kaj Bjalistoko 
kun granda sako sur la dorso. 

Tiam oni renkontis Giusezone tiajn kolportistojn, kiuj proponis 
al la kamparanoj ‘perlamotajn butonojn, puntajn rubandojn, 
buntajn almanakojn, kontrabandan tabakon kaj mil aliajn raraj- 
ojn. 

La revovendisto male ne transportis tian miksamason en sia 
sako. Li vendis nur revojn. Vi demandas, karaj infanoj, kiel asp- 
ektas revoj, ¿u oni povas ilin kolekti, ordigi, konservi kaj vendi 
kvazaŭ terpomojn aŭ galoŝojn. Mi konfesas, ke via demando iom 
embarasas min, ĉar mi mem neniam vidis kolportiston eltiri rev- 
ojn el sia sako. Mia piga fantazio igas min tamen supozi, ke revo 
estas aĵo ŝanĝiĝema kiel nubo e MM argilo. Ĝi sen- 
dube iel daŭras pli malpli longe, kiel la stangeto de ĉokolado, 
kiun vi, Peĉjo, nun suĉas kun plezuro. 

Ridu, infanoj, ridu, sed certe estas, laŭ la raporto de mia patro, 
kiu aŭdis tion de mia avo, ke la feliĉaj homoj loĝantaj inter Vars- 
ovio kaj Bjalistoko tiutempe povis aĉeti ĉiajn revojn. 

Neniu konis la nomon de la kolportisto. Por ĉiuj li estis nur la 
revisto. Kuris la famo, ke li devenas de nobela familio infektita de 
la ideoj de la Franca Revolucio. Li ofte anoncis prosperajn temp- 
ojn, en kiuj regos libereco kaj egaleco. Kaj li nomis ĉiun homon 
frato aŭ fratino. 

Kutime la revisto alvenis dum la tagmanĝo. Li lokis sian sakon 
en angulo de la ĉambro kaj akceptis teleron da varma supo, kiun 
oni ĉiam proponis al li. Li raportis novaĵojn el foraj vilaĝoj, inf- 
ormiĝis pri la rikolto kaj prognozis la morgaŭan veteron. Poste 

oni deprenis la manĝilaron, kaj li garde metis sian multevaloran 
sakon sur la grandan tablon. 

— Nu, gefratoj, kiajn revojn mi vendos al vi hodiaŭ? 

La patro gratis sian nukon: 

— Se mi posedus du novajn ĉevalojn, tio ege helpus mian lab- 
oron. Sed eble pli utilus tridek bovinoj en la paŝtejo. 

— La revo pri ĉevaloj kostas kvindek kopekojn, la revo pri 
bovinoj sesdek kopekojn. Donu al mi unu rublon, kaj vi havos 
ambaŭ revojn. 

La patrino bezonis sanon por la tuta familio kaj tri ŝrankojn 
plenajn de tolaĵoj. La deksepjara filino sopiris pri baldaŭa edzin- 
iĝo al la amata Johano. La unua filo deziris keston ŝtopitan per 
ĉiaj ludiloj: globetoj, ŝtonĵetilo, buntaj bildoj, stanaj soldatoj kaj 
precipe ligna ĉevalo, vi ja scias, tia ĉevalo sur kiu oni povas sin 
balanci dum du horoj. La alia filo postulis vojaĝon al Ameriko, 
kien elmigris onklo Vlaĉjo. 

Ridetante, la revisto eltiris ĉies revojn el sia trezorujo. 

— Jen, frateto, revo pri Ameriko por dudek kopekoj. Nur du- 
dek kopekojn entute kostas tiu revo entenanta veturon al la hav- 
eno, unu semajnon sur blanka vaporŝipo, admiro de grandaj 
domoj tuŝantaj la nubojn, kaj fine rajdadon sur ĉevaloj pli rap- 
idaj ol la norda vento. 

Oni sciis, ke la revisto ne revenos antaŭ pluraj monatoj. Oni 
volonte pagis tri rublojn kaj tridek kopekojn. Tiu sumo estas ja 
modera prezo, se oni konsideras, ke tuta familio povos longe rev- 
adi pri novaj bovinoj, nova edzo, nova ŝtonĵetilo kaj nova trans- 
oceana Vivo. 

Fine la revovendisto surŝultrigis sian kolportistan sakon kaj 
afable adiaŭis siajn gastigintojn. 

— Ĝis revido, gefratoj. Mi rapidu, ĉar multaj homoj atendas 
min. 

Efektive, vidante la reviston aperi ĉe angulo de arbaro aŭ sur la 
herbeja vojeto, la kamparanoj ĉesis la laboron kaj ĝoje kuris al li. 

— Saluton, revisto. Kion vi havas por mi en via sako? 

— Kion vi bezonas, frato? 

La kolportisto atente aŭskultis la dezirojn de la viroj, de la vir- 


16 


inoj, de la infanoj. Por ĉiuj li tuj disponis revojn, ĉar jam de 
longe li spertis, ke la homoj ĉie sopiras al la samaj bonoj: sano, 
amo, amikeco, paco, longa vivo, sufiĉe da mono... 

Ankaŭ urbajn bazarojn kaj foirojn vizitis la revisto. Li eksp- 
onis siajn feliĉilojn meze de verda tuko sternita sur trotuaro, sub 
granda ruĝa ombrelo. Kiel la apudaj vendistoj, li laŭte alvokis la 
pasantojn: 

— Haltu, fratino! Plibeligu vian ĉiutagan vivon. Revadu. Jen 
revoj por vi, ĉiaj revoj. Avinjo, nur kvardek kopekojn kostas 
revo pri la pasinteco. 

La maljunulino ridetis, pagis kaj foriris, memorante pri milda 
sezono, en kiu ŝi, bela knabino, kuris sub florantaj pomarboj, 
dancis kun siaj amikinoj, petolis kun la junuloj. Printempo. Prin- 
tempo senfina por kvardek kopekoj... 

Okazis, ke la revisto perdis la paciencon aŭ eĉ koleris, kiam 
homoj petis de li malnoblaĵojn aŭ malhonestaĵojn. Ekzemple iam 
alproksimiĝis iu riĉulo vestita per multekosta peltaĵo. Por amuzi 
la gapulojn starantajn ĉirkaŭ la ruĝa ombrelo, li arogante dem- 
andis: 

— Brokantisto, ĉu vi havas en via sakaĉo revon pri posedo de 
tuta regiono? Mi dezirus pligrandigi mian bienon per la agroj de 
miaj najbaroj. 

La okuloj de la revisto ekfulmis. Li kraĉis teren kaj respondis 
kun naŭzita mieno: 

— Sinjoro, mi ne povas vendi al vi tian revon, ĉar viaj najbaroj 
mem, kiuj sopiras al egaleco kaj frateco, ofte petis de mi revon pri 
via baldaŭa enterigo. 

Sakrante, la bienulo forrapidis sub laŭta mokado de la homam- 
aso. 

Por la fino de mia historio mi rezervis al vi, karaj infanoj, la 
plej belan epizodon de la vivo de la revisto. Ĝi okazis antaŭ 
multaj, multaj jaroj, sed mia patro tiel ofte ripetis tiun rakonton 
de mia avo, ke mi ankoraŭ hodiaŭ memoras ĉiujn detalojn. 

La jaro 1878 proksimiĝis al sia fino. Neĝis. Tra la malplenaj 
stratoj de Varsovio la revisto paŝis kun sia sako sur la dorso. Nen- 
iu kliento haltigis lin, sed la kolportisto kutimis je sia sorto, kiu 

trudas al ĉiuj kolportistoj senĉesan vagadon renkonte al la prin- 
tempo. En la Nowolipie strato li iom paŭzis antaŭ granda domo, 
demetis siajn gantojn kaj blovis sur siajn fingrojn. En tiu mom- 
ento frapo sur vitron altiris lian atenton. Fenestro malfermiĝis kaj 
voĉoj vokis lin: 

— Sinjoro revisto, eniru kaj varmiĝu apud ni. 

Li hezite trairis la ĝardenon antaŭ la domo. Ses aŭ sep junuloj 
en lernejaj uniformoj bonvenigis lin kaj kondukis lin en salonon, 
kie brulis kandeloj. Gimnaziano diris: 

— Sinjoro revisto, la ĉielo sendis vin al ni. Demetu vian mant- 
elon, sidiĝu kaj manĝu pecon de ĉi tiu torto, kiun la bona sinjor- 
ino Zamenhof bakis por ni. Ŝia filo Ludoviko fariĝis deknaŭjara 
antaŭ du tagoj. Sed ankoraŭ pli gravan eventon ni festas hodiaŭ. 
Ludoviko inventis lingvon universalan. Longe vivu nia genia Lud- 
oviko! 

Ludoviko ŝajnigis indignon: 

— Aleksandro Waldenberg, vi estas senhonta flatulo. Kiu scias 
hodiaŭ, ĉu nia ““Lingwe Uniwersala’’ iam konkeros la mondon? 

Dekjara knabo kriis per akuta voĉo: 

— Certe, frato, certe. Aleksandro pravas. Ni kune rekantu 
““Malamikete de las nacjes’’, por montri al la revista moŝto, kiel 
bele sonas via nova lingvo. 

Ludoviko milde admonis sian frateton: 

— Silentu, Felikso. Via babilado tedas nian gaston. 

La revisto levis manon: 

— Tute ne. Via afero ege interesas min. Unu lingvo por ĉiuj 
homoj, tio estas unika revo, kiun ĝis nun neniu petis de mi. 

Aleksandro Waldenberg demandis: 

— Ĉu vi havas tian revon en via sako? Mi tuj ĝin aĉetos kaj 
donacos al mia amiko Ludoviko. Espereble ĝi ne estos tro multe- 
kosta. 

La kolportisto pacience maĉis sian pecon da torto kaj post sil- 
ento murmuris: 

— Fratoj, la tuta oro de la tero ne sufiĉus, por pagi ĝin. Jen, 
prenu vian belan revon kaj diskonigu ĝin al la ceteraj homoj. Nun 
mi foriru, ĉar restas ankoraŭ kelkaj revoj en mia sako. Bonvolu 

danki la dommastrinon pro Sia bona kuko. 

Poste la revisto malaperis por diam. Neniu scias, kie kaj kiam li 
mortis. 

Dum longaj jaroj Lazaro Ludoviko Zamenhof poluris sian 
praan gimnazianan lingvon, kiu fine farigis nia bela Esperanto. Li 
tiel penege laboris por gia disvastigado, ke ankaü li mortis tro 
frue. 

Sed lia revo vivas plu kaj iam nepre efektivigos. 

SAMIDEANO LUPO 


FOJE estis lupo nomata Izenverdo, kiu parolis Esperanton kaj 
vivis en la arbaro, vi ja scias, en la granda arbaro limanta la eben- 
aĵon oriente de la vilaĝo. Uj 
7 La hakistoj kaj la karbistoj rakontis, ke iafoje ili vidas teruran 
beston kun longaj dentoj kaj brilaj okuloj. La avinoj rememorigis 
pri simila kruela estaĵo, kiu antaŭ multaj jaroj formanĝis knabin- 
eton loĝantan en la domo plej proksima al la arbarorando. La 
sorto de tiu kompatinda viktimo tiel impresis la ceterajn infanojn, 
ke ili promesis neniam iri solaj for de la hejmo. Dum la bela sez- 
ono la familioj kiuj dimanĉe promenis en la arbaro, por kolekti 

fragojn, frambojn aŭ fungojn, kutime ne transpaŝis la 
maldensejon de la Granda Fago. Tiam Izenverdo, maljuna klera 
fraŭlo, diskrete retiriĝis en sian ermitejon, por mediti pri la homa 
malico. Vintre la arbaro ebligis al la lupo longajn vagadojn inter 
kverkoj kaj betuloj kaŝantaj siajn piedojn sub mola neĝa kovrilo. 
ME ĉi kaj te Izenverdo helpis malsanan cervon aŭ vunditan kapr- 
eolon fini sian suferplenan vivon. Pro tiu tasko destinita de la nat- 
uro la homoj nomaĉas la lupon kruela besto. 

Pri tia akuzo mi konversaciis kun Izenverdo, kiam pasintan 
februaron ni hazarde renkontis nin ĉe la arbarorando. La lupo 
aspektis kiel osta markizo el Abruzoj. Kuntirante sian ŝultran fel- 
on, Izenverdo diris al mi: 

— Kara pigo, vi scias, ke mi apartenas al malnova itala nobela 
familio. Fama praulino de mi nutris Romulon kaj Remon. Bed- 
aŭrinde ne dankemaj estas la homoj. 

Mi suspiris: 

— Samideano lupo, tion mi ofte spertis. 

— Feliĉe mi studis la antikvan filozofion. 

— Mi aŭdis, ke vi parolas latine pli bone ol kardinalo. 

La lupo humile ridetis: 

— Jes, mi multe legas la filozofojn en mia solejo. Saguloj kiel 
Seneko kaj Mark-Aúrelio konsolas min pri la kalumnioj de la 
vulgaruloj. Cu ne estas skandale, ke la homoj atribuas al ni bestoj 
siajn malbonajn ecojn? Ili nomas stultulon azeno, timemulon lep- 
oro, perfidulon vulpo, malpurulon porko. Vi pigoj ŝtelas, ni 
lupoj murdas. Kaj, hi hi, lasu min ridi, malbonaj esperantistoj 
krokodilas. 

— Dum la lasta kongreso mi provis pruvi, Же ne estas 
Stelemaj, sed nur kolektemaj. Tiuteme mi enciis mian 
kuzon Lanio el Ateno, kiu ofte koleras pri ĉiuj artaĵoj rabitaj el 
Grekujo kaj senhonte eksponataj en alilandaj muzeoj. 

— Ha, verda pigo, vi almenaŭ rajtas ĉeesti en kongresoj. Sed 
imagu la efekton, se lupo iam aperus en kongresa akceptejo. Mi 
ofte demandas min, kial mi lernis Esperanton. 

— Samideano, tiel vi povas konversacii kun mi kaj legi la Esp- 
erantan literaturon. 

Izenverdo moke grincis: 

— La Esperanta literaturo estas preskaŭ tiel magra kiel mi. Ba, 
ne en unu tago elkreskis Kartago. н 

— Cu citajo de Seneko? 

— Ne, proverbo de Zamenhof. 

Mi ekkriis mian admiron pri tiel vasta kulturo. La ermito mod- 
este levis la ŝultrojn, reenŝovis ilin en sian eluzitan pelton, afable 
adiaŭis min kaj malaperis post 

Karaj infanoj, mi longe raportis pri la lupo Izenverdo ne pro 
mia natura piga babilemo, sed por ke vi bone komprenu la daŭr- 
igon de mia rakonto. 

Antaŭ ses aŭ sep jaroj mi konis knabeton, kiu iafoje vizitis 
miajn poplajn kunvenojn kun siaj kamaradoj. Lia nomo estis 
Aleksandro. Ĝuste kiel vi faras hodiaŭ, li sidis en la herbo, sed li 
ne estis tre atentema. Anstataŭ aŭskulti miajn historiojn, li rig- 
ardis papiliojn flirtadi aŭ li absorbiĝis en la skulptado de aveluja 
bastono. Ankaŭ la lernejaj lecionoj de s-ro Rojelo ne interesis Al- 
eksandron, eĉ ne la Esperanto-kurso. Tion oni tuj rimarkis pro lia 
malbona sciado de la Lingvo Internacia. 

lam li decidis £ui belan printempan posttagmezon, vagante laú- 
longe de la arbarorando. Li kaŝis MI fosaĵo kaj rig- 
ardis sciuron petoli sur branĉoj de kverko. Por sekvi ĝiajn amuz- 
ajn kapriolojn, nia Aleksandro, hororo!, penetris en la arbaron. 
Liaj gepatroj tamen tiel ofte ripetadis: ““Aleĉjo, neniam iru sola 
en la arbaron. Tie estas granda lupo, kiu manĝus vin’’. Sed Al- 
eĉjo tute forgesis la gepatrojn. Tiom da aferoj distris lin: 

pego morsis lian alvenon — tak tak, 

formikoj procesie krablis al sia fora konservejo — paŝ paí, 

ranetoj do en brilan marĉon — plaŭ plaŭ, 

eleganta kolubro zigzage ĉasis frenezetan muson — 55 55, 

kaŝita kukolo spitis . Aleksandron: serĉu min — kuku kuku. 

La knabo paŝetis, paŝetis, paŝis plu, certa, ke li baldaŭ trovos la 
kukolon, sed la ludema birdo restis nevidebla. Estis ja tiom da 
arboj, tiom da branĉoj, tiom da folioj. Liaj kruroj iom doloris. Li 
sidiĝis apud kresejo, demetis siajn ŝuojn kaj trempis siajn piedojn 
en la malvarma akvo. Per ŝtonetoj li timigis bluan libelon. Rid- 
ante, li tiel baraktis en la fonto, ke brilaj gutoj ŝprucis ĝis super lia 
kapo. Poste la laca knabolstennigs sur musko kaj tuj ekdormis. 

Li songis, ke s-ro Rojelo invitis kukolon partopreni en la muz- 
ikinstruado. La kukolo sidis sur la supra rando de la nigra tabulo 
kaj kantis strangan melodion: hu-u-u, hu-u-u. S-ro Rojelo grim- 
acis kaj kriis: “Ме, vi kantas malguste, Aleksandro. Cesu mis- 
kanti kaj skribu centfoje: “Mi diligentu en la solfega leciono”.”” 
La lernanto protestis: ““Ne mi, sed la kukolo kantas malĝuste””. 
La kukolo, sur la supra rando de la nigra tabulo, rikanis: ““Mi? 
Malĝuste? Hu-u-u, hu-u-u””. 

Aleksandro tiel furiozis kontraŭ la maljusta punskribo, ke li 
vekiĝis. Komence li ne konsciis, kie li kuŝas. La musko estis mal- 
varma sub lia dorso. Palpe serĉante siajn litotukojn, li rimarkis, 
ke li ne dormas en sia hejma ĉambro. Noktis. La hu-u-u de lia 
sonĝo estis ululo de strigo. La tagaj bestoj malaperis. Nun la arb- 
aro bruis maltrankvilige: bufoj kvakis, vaganta apro gruntis, koj- 
oto bojis. Karaj infanoj, vi scias, ke en nia arbaro ne vivas koj- 
otoj, sed la nokto dekobligis la timon de Aleksandro kaj igis lin 
fantazii mil teruraĵojn. Haste li serĉis siajn ŝuojn en la mallumo, 

murmurante: “Мі іші rekuru hejmen’’. Nu, estas facile diri: “Мі 
tuj rekuru hejmen”, sed pli malfacile trovi la ĝustan direkton. 
Bona lernanto grimpus sur arbon, por observi, kie brilas la norda 
stelo. Ve, Aleksandro neniam atentis la klarigojn de s-ro Rojelo 
pri la orientiĝaj signoj en la naturo. Li kuris, stumblis, ploris. 
Vergoj vipis liajn vangojn. Subite, vidante du окшо Ьа. 
antaü dika trunko, la knabo falis genue Кај kriegis: ‘‘La lupo! La 
lupo!”’ 

Izenverdo (Car fakte estis Izenverdo) milde diris: 

— Infano, kial vi timas? 

Aleéjo gemis: 

— Sinjoro lupo, ne manĝu mi. | 

Izenverdo ridis: 

— Ho ho! Mi ne mangos vin. Sed kial vi mem mangas la akuz- 
ativon? 

La malbona lernanto demandis: 

— Kio mi mangas? 

— Vi mangas la akuzativon. Eble mi povos helpi vin. Grimpu 
sur mian dorson kaj venu kun mi al mia ripozejo. 

Vole nevole Aleksandro kroĉiĝis al la kolhararo de la lupo kaj 
rajdis al fora kaŝejo, kie li profunde endormiĝis sur seka foliaro. 
Li sonĝis, ke lupo formanĝis la perfidan kukolon kaj devigis s-ron 
Rojelo skribi centfoje: ““Aleksandro estas bona lernanto””. 

Matene sunstrio enŝoviĝis en la lupejon kaj lekis la vizaĝon de 
la knabo. Palpebrumante, li vekiĝis kaj miris pri sia nekutima 
kuŝejo. Vidante la maljunan lupon sidi apud li, Aleksandro reek- 
ploris. Izenverdo trankviligis lin: 

— Infano, kial vi timas min? 

La knabo balbutis: 

— Tial ke vi manĝis Ruĝkufulineto. 

La ermito skuis la kapon: 

— Unue oni diras Ruĝkufulineton. Ĉu vi aŭdas? lineton, ton, 
ton! Kaj due mi kompatas la stultajn homojn, kiuj provas eduki 
siajn idojn, rakontante al ili plej terurajn sensencaĵojn: ogroj 
buĉas infanojn; patrinoj senigas je siaj gefiloj, intence vojerarig- 
ante ilin en profundajn arbarojn; sorĉistinoj aliigas homojn en 

porkojn; lupoj mangas avinojn, ha ha!, ostajn, sensukajn avin- 
ojn. Ha, belegaj estas viaj fabeloj, kiuj temas nur pri sango, 
trompo, monavido, ruzo, milito, murdo. Brave, brave! 

Aleksandro opiniis, ke la lupo pravas. Kial liaj libroj estas plen- 
aj de tiaj fiajoj? 

Izenverdo kvietigis kaj demandis la infanon pri lia nomo, lia 
familio, lia lernejo. 

— Mi konstatis, ke via kono de la Lingvo Internacia iom lam- 
as, ĉu пе? Do mi tuj klarigu al vi la gravecon de la akuzativo. Vi 
diras erare: ““Lupo manĝas infano””. Ni supozu, ke vi iam renk- 
ontos lupon, kiu tiel malbone parolas Esperanton, kiel vi. Nesci- 
ante, kiu manĝu kiun, eble tiu lupo manĝos vin. Tiel ekestas leg- 
endoj, fabeloj, fabloj. Nun ni ekzamenu viajn pliajn lernejajn 
konojn. Ĉu vi neglektis la geografion? Vi ja erarvagis en la arb- 
aro. Tio neniam okazas al normala besto. Ni ne hava: 
nek mapojn, kiel vi, sed tamen ni ĉiam trovas nian vojon per 
simplaj rimedoj. 

Dum du tagoj Aleksandro lernis de la klera lupo pli ol de s-ro 
Rojelo dum du jaroj. Ha, kiel bela klasĉambro estas la naturo! 

Tiuj helpaj lecionoj tamen ne konsolis la gepatrojn, kiuj angor- 
is pro lia malapero. La instruisto konfirmis, ke ilia filo forestis de 
la lernejo. La patrino ploris. La patro petis najbarojn esplori put- 
ojn kaj garbejojn. Kiam kamarado de Aleksandro menciis ties 
intencon promeni apud la arbaro, la viroj de la vilaĝo organizis 
amasan serĉadon en la distrikto. Oni baldaŭ trovis I 
en fosaĵo kaj tuj konjektis, ke la infano perdiĝis en la densejoj. 

Aŭdinte malproksime bojadon de hundoj, Izenverdo malgaje 
diris al sia lernanto: 

— (Grimpu sur mian dorson. Venis por vi la tempo reiri al la tiel 
nomata civilizacio. Mi rekondukos vin al la loko, kie mi trovis 
vin, kaj mi adiaŭos vin, sed neniam forgesu ke lupoj estas iafoje 
pli humanaj ol multaj homoj. 

Aleksandro sentis varman lekadon sur la nazo kaj la vangoj. 
Malfermante la okulojn, li vidis la muzelon de Nigrulo, la bona 
hundo de la gepatra domo, kiu ĝemblekis super lia vizaĝo. Baldaŭ 
multaj viroj alkuris al la kresejo, kriante: ““Jen li kuŝas, jen li kuŝ- 

ав”. Lia patro lin levis, kisis kaj forportis, dirante: ““Mi kredas, 
ke li febras”. 

Dum la preĝeja sonorilo anoncis la ĝojan novaĵon al la vilaĝan- 
aro, la patrino senvestigis la retrovitan filon, ŝovis lin en lian liton 
kaj petis la avinon prepari infuzaĵon el tiliaj floroj. La maljunul- 
ino kapjesis, lamentante: 

— Nia kompatinda Aleĉjo vere bezonas trankviligaĵon. Ĉu vi 
aŭdas lin delire ripeti: ““Mia bona lupo, mia bona lupo””? Tio 
certe devenas de la strangaj aferoj, kiujn oni nun instruas en la 
lernejoj. 


MALAPERIS LA FACILA VENTO 


FOJE 4247 (kvar mil ducent kvardek sep) esperantistoj kunvenis 
en la aúlo de la universitato, por soleni la finon de sia Universala 
Kongreso. Sur podio ornamita per verdaj flagoj, malantaú longa 
tablo sidis eminentuloj: la prezidanto, kiu metis sian cilindran 
ĉapelon sur la verdan tablotapiŝon; la vicprezidanto, kiu deziris 
fariĝi prezidanto, por havi tiel belan ĉapelon; la ĝenerala sekretar- 
io, kiu ĉagrene mienis pro dentodoloroj; la kasisto, kiu ridetis pro 
la ĵus enspezitaj 4247 kongresaj kotizoj; la Akademiestro, kiu 
dormetis pro troa cerbumado; la delegitino de la junularo, kiu 
ĝuis eternan junecon. 

Kantistoj ariĝis antaŭ la podio, por kanti la Himnon. Kiam la 
ĥorestro levis sian taktobastonon, la eminentaj kaj la simplaj ĉe- 
estantoj ekstaris kaj silentis. Tiu momento ĉiam profunde impres- 
as ĉiujn, eĉ la veteranojn, kiuj partoprenas en multaj kongresoj 
ekde la unua en Bulonjo. 

La melodiaj voĉoj plenigis la salonon: 

““En la mondon venis nova sento, 
Tra la mondo iras forta voko. 
Per flugiloj de...” 

Krak! Nenio plu! La kantistoj rigardis sin konsternite. Murm- 
uro trairis la ĉeestantaron. La prezidanto ĵetis demandan rigard- 
on sur la ĥorestron. Kion signifas tiu bedaŭrinda interrompo? La 
ĥorestro senhelpe levis la ŝultrojn kaj frapis la pupitron per sia 
bastono. Tak tak tak. Ni rekomencu. Per hezitaj voĉoj la ĥoro 
ekkantis duafoje la Himnon: 

““En la mondon venis nova sento, 
Tra la mondo iras forta voko. 
Per flugiloj de...” 

Krak! Silento! La kongresanaro laŭte protestis: Hu! Fi! Tian 

fuŝaĵon oni ĝis nun neniam spertis. La prezidanto surmetis sian 

cilindran ¿apelon kaj malsuprenkuris de sur la podio al la hor- 
estro. La kompatinda muzikisto sidis sur la planko kaj ploris. Li 
nur geste montris la partituron, en kiu faŭkis blanka loko: evid- 
ente mankas duonverso de la Himno. 

Tuj diversaj fantaziaĵoj dissaltis de buŝo al orelo. Temas pri 
ŝtelo aŭ sabotado aŭ puĉo. La ĉeestantoj tumultis al la elirejoj de 
la salono, kaj ekstere oni plu diskutis kaj disputis. Sur la trotuaro 
du samideanoj eĉ provis solvi la problemon, reciprokante pugn- 
ajn argumentojn. Fluis sango, nur nazosango, sed ja sango. 

La kongresanoj revojaĝis hejmen kun ĉagreno en la koro. 

Dum la sekvantaj tagoj la naciaj gazetoj, sub grandaj titoloj, 
raportis kaj komentariis la strangan fenomenon: ONI ŜTELIS 
LA FACILAN VENTON DE LA ESPERANTISTOJ. La prez- 
idanto kunvenigis komisionon, kiu kreis subkomisionon, kiu el- 
ektis fakdelegiton pri ventaj aferoj. La delegito vizitis la ventmu- 
elejojn de la kongresa regiono. La ventmuelejoj levis la ŝultrojn 
kaj diris: 

— Ne ĝenu nin. Ni kunlaboras nur kun seriozaj, fortaj ventoj. 

La delegito demandis la direktoron de la operejo, ĉu hazarde 


facila vento sin kaŝas е a blovinstrumento 
de lia orkestro. La operejestro telefonis al la direktanto de la ork- 
estro: 


— Oni eble perdis ion en nia operejo. 

— Kion vi serĉas? 

— La facilan venton de la esperantistoj. 

— Kio estas tio? 

— Ĉu vi ne konas la muzikon de s-ro Menu de Mĉnil? 

La orkestrestro rikanis: 

— Ĉu vi kuraĝas nomi tion muziko? Taratata, taratata! Eĉ en 
kazernoj oni ne aŭdas tiajn kakofoniojn. 

Li abrupte rekroĉis la telefonon kaj levis la okulojn al la ĉielo, 
ĝemante kun naŭzita mieno: 

— Ha, pardonu Mozarto, pardonu Vagnero! 

La fakdelegito foriris kaj informiĝis ĉe koketulinoj, ĉu iu 
svingante sian ventumilon, rimarkis nekonatan facilan venton Ili | 
respondis, ke temas pri miskompreno: malgraŭ sia nomo ventum- 

ilo estas nur delikata ludilo, movebla masko ebliganta al elegant- 
ulino kaŝe-malkaŝe nuanci la efektojn de sia rigardo. 

La delegito iradis plu de loko al loko, demandante ĉiujn pas- 
antojn, ĉu iu vidis la malaperintan facilan venton. lam li renkont- 
is bubaĉon, kiu diris al li: 

— Mi povas mallevi mian pantalonon kaj facile aŭdigi al vi bel- 
an venton el mia postaĵo. 

Ŝokite, la delegito volis piedbati la proponitan postaĵon, sed 
liaj lacaj maljunaj kruroj ne ebligis al li persekuti la senhontan 
krudulon, kiu, ridaĉante, forkuris kaj malaperis ĉe la plej proks- 
ima stratangulo. Senkuraĝiĝinte, la delegito reiris al la prezidanto 
kaj demisiis. Sekve la esperantistoj havis nek facilan venton nek 
fakdelegiton pri ventaj aferoj. 

La poetoj diligentis, por provi anstataŭigi la facilan venton per 
konvena, harmonia, belrima sed la popolo rifuzis la 
versajn flikaĵojn. Ĉu oni povus dece kanti: 

“per flugiloj de vigla talento 
aŭ de bona patento 
aŭ de malmola dento”? 

La poresperanta propagando stagnis. Kiel varbi homojn al sen- 
himna Movado! Movado sen himno estas supo sen salo, fromaĝo 
sen odoro, fluto sen truoj, kombilo sen haroj, militisto sen unif- 
ormo, akademio sen vortaro. 

Kvar semajnojn post tiu fatala Universala Kongreso sekretari- 
ino de la Centra Oficejo preskaŭ svenis, trovante meze de la kor- 
espondaĵoj filatele afrankitan poŝtkarton el Marsejlo: 

“Korajn salutojn el la Unua Monda Kunblovo de 
Ventoj. Ĝis baldaŭ. 
Sincere via 
Facila Vento”. 

Svingante la poŝtkarton, la sekretariino galopis tra la koridoroj 
de la Centra Oficejo, blekante: ““Retrovita! Retrovita!””. La ĝen- 
erala sekretario, abrupte vekite el sia siesto, grumble demandis, 
kion signifas tiu bruaĉo. Kiam ŝi tenis la vidaĵon el Marsejlo ant- 
aŭ lia nazo, li sakris, reenŝuigis siajn piedojn kaj kuris al la telef- 
ono, por informi la prezidanton. Dank” al speciala numero de 

HEROLDO la novajo fulme £irkaüiris la mondon, kaj gojo ren- 
askigis en la esperantistaj hejmoj. Ses ricaj samideanoj еб trinkis 
ĉampanon. 

La prezidanto decidis esprimi al la vaganto severan riproĉon 
pro tia senpripensa konduto, endanĝeriginta la ekziston de la 
Movado kaj la Internacian Lingvon entute. Sed lia koro ekfandiĝ- 
is, kiam la facila vento, sunbruniĝinta pro la restado en suda regi- 
ono, metis sia postaĵon en fotelon antaŭ lia skribtablo kaj 
rakontis: 

— Sinjoro prezidanto, bonvolu pardoni mian malaperon. Mia 
amiko Zefiro invitis min al la Unua Monda Kunblovo de Ventoj. 

— Kial vi foriris tiel subite? 

— Tial ke la Kunblovo estis komenciĝonta la postan tagon. Ne 
restis sufiĉe da tempo, por sciigi mian forvojaĝon al miaj himnaj 
najbaroj. Nova Sento kaj Forta Voko mem ekskursis, kaj Glavo 
Soifanta estis ebria. 

— Mi scias, ke nuntempe mankas disciplino en la Movado. Sed 
viaj najbaroj almenaŭ ĉeestis akurate en la solena fermo de la 
Universala Kongreso, dum vi promenis. 

— Sinjoro prezidanto, mi ne perdis mian tempon: mi propag- 
andis Esperanton. 

— Ĉu? 

— Jes, per miaj flugiloj mi flugis de loko al loko kun Zefiro laŭ 
la bela rodana valo. Survoje Mistralo, forta knabego, aliĝis al ni 
kaj ŝerce kurigis nin pli rapide ol ni povis. Senspire ni alvenis en 
Marsejlo, kie jam ariĝis diversaj kolegoj el la tuta mondo. Ha, 
vere brila estis la interkona vespero. Mi memoras pri 

Brizo kun rozaj vangoj, 

Alizeo iom febra, 

Samumo kaj Ĥamsino en arabaj vestoj, 

Tajfuno el Ekstrema Oriento, 

Musono senĉese viŝanta sian ŝvitan frunton, 

Uragano kaj Ciklono, kies voĉoj superbruis la 
konversaciojn... 

— Bone, bone. Kaj poste? 

— Prezidanto Eolo petis min fari paroladon pri Esperanto. Mi 

sukcesis varbi multajn kunulojn, kiuj promesis de nun blovi nur 
en la Lingvo Internacia. 

— Kara Facila Vento, mi gratulas kaj pardonas vin, Car vi 
pruvis, ke ventajoj ja пе ĉiam estas vantaĵoj. Sed, mi petas vin, ne 
forlasu nin sen permeso de la Centra Oficejo. Via loko estas tro 
grava en la Movado. 

Post kiam la facila vento elŝvebis tra la fenestro kaj reiris al la 
dudekunua etaĝo de la Himno, la prezidanto longe meditis. Li 
revis pri ĉiuj folioj kaj herberoj en la mondo, kiuj, post la karesa 
mesaĝo de la esperantistaj ventoj, prave fieros pri sia verda kol- 


LA BONA FEINO AMENTA 
KAJ SINJORO AKUKU 


FOJE, en la jaro 1894, pola feino aúdis, ke jus aperis en Varsovio 
“Ekzercaro” de iu D-ro Zamenhof. La ekzercaro kompletigis 
gramatikon de lingvo internacia eldonitan sep jarojn antaŭe sub 
la pseŭdonimo D-ro Esperanto. Oni raportis al ŝi, ke en tiu ekz- 
ercaro troviĝas teksto titolita “Та feino”. Car ŝi kolektis ĉiujn 
verkojn pri sia supernatura mondo, la pola feino lernis la lingvon 
internacian, same kiel ŝi pli frue dediĉis iom da tempo al la 
franca, germana kaj dana lingvoj, por legi fabelojn de Perrault, 
Grimm kaj Andersen. 

Karaj infanoj, vi eble miras, ke feino povas lerni tiom da 
fremdaj lingvoj. Ne forgesu, ke feino estas feino. Ŝi bezonas nur 
sidi tri minutojn sur lernolibro de la koncerna lingvo, tuŝi sian 
frunton per sia sorĉovergo kaj trifoje ripeti: ““abrakadabra- 
simsalabim-pumpumtralala””. Ne kredu, ke tiu metodo estas fac- 
ila. Jam okazis, ke malatenta feino, post triminuta varmigo de 
lernolibro sub la postaĵo, fuŝdiris ekzemple: ““abrasalabim- 
tralalapumpum””. Sekve la tuta afero fiaskis, kaj la kompatindul- 
ino neniam parolis la fremdan lingvon. 


La pola feino havis lertan langon, kaj, post senerara trifoja rip- 
etado de ““ebrakadabra simsalabim-pumpumtralala”, ŝi perfekte 


ekparolis Esperanton. Ŝi atente legis la rakonton de D-ro Zam- 
enhof pri “La feino””. Vi certe konas la tekston, eble parkerigis 
ĝin: ““Unu vidvino havis du filinojn, ktp”. Ŝi tuj rimarkis, ke ĝi 
estas nur traduko el la franca Fabelaro de Perrault. Tamen Esper- 
anto mem ŝajnis al ŝi tiel belsona interkomprenilo, ke ŝi poste 
preferis ĝin al la ceteraj lingvoj. 

Jam ĉe la legado de la franca originalo ŝi ĉagreniĝis, ke oni mal- 
prave atribuas malicon al ŝiaj samulinoj. Dum pluraj jaroj ŝi ne 

reagis al tiu maljustajo, sed, kiam $i rimarkis, ke la lingvo inter- 
nacia rapide disvastigas en la mondo, $i decidis skribi al D-ro 
Zamenhof: 


“Кага Majstro, 

vi menciis en via Ekzercaro koleginon de mi, kiu igis 
malamindan knabinon kraĉi serpentojn kaj ranojn. 
Tiu malfeliĉulino tiel suferis de la severa puno, ke ŝi 
mortis en angulo de arbaro. Kara Majstro mi bedaŭr- 
as, ke vi senkritike alprenis kalumniojn de la franco 
Perrault. Mi asertas, ke mi neniam aŭdis pri tiaj terur- 
aj okazaĵoj en nia medio kaj sekve mi petas vin ŝanĝi la 
tekston en la eldonotaj ekzercaroj de via mirinda 
lingvo internacia. 

Pola Feino 
Poŝtrestante 
Varsovio”” 


D-ro Zamenhof respondis (ha, mi ne forgesu diri al vi, ke tio 
okazis en la jaro 1905), do D-ro Zamenhof respondis: 


““Estimata sinjorino feino, 
skribante mian Ekzercaron, mi tute ne intencis ёарг- / 
in. Antaŭ kelkaj jaroj mi estus volonte ŝanĝinta la 
tekston, por plaĉi al vi. Sed nun la Ekzercaro aparten- 
as al la Fundamento. Kiel vi scias, ekde la Bulonja 
Kongreso la Fundamento devas resti severe netuŝebla 
eĉ kune kun siaj eraroj. Espereble vi komprenos tiun 
gravan decidon kaj eĉ klarigos ĝin al viaj koleginoj. 
Mi dankas vin pro via helpo kaj restas 
samideane via 
N 65 
Zamenhof” 


La feinon, kiu estis inteligenta feino, tiel konvinkis la rezonado 
de D-ro Zamenhof, ke ŝi fariĝis unu el la plej energiaj defendant- 
oj de la Fundamento. Oni eĉ nomis ŝin feino Fundamenta kaj 
poste simple feino Amenta. Vi homoj, kiuj rampas sur la tero, 

malofte renkontas feinojn. Male ni birdoj $vebas en la aero, kiel 
ili. Mi povas do fidele raporti pri kelkaj agoj de la bona feino 
Amenta. Si estas cetere facile rekonebla inter siaj kunulinoj per 
brila verda stelo ornamanta Sian sorĉovergon (Tiun detalon mi 
indikas ĉefe por la poetoj, kiuj ankaŭ ofte ŝvebas en la aero). 

Mi ne rakontos al vi la tutan historion de la lingvo internacia. 
Famaj fakuloj faris tion pli bone, ol mi, simpla pigo, povus fari. 
Mi mencios nur kelkajn epizodojn, en kiuj oni ĝis nun bedaŭrinde 
prisilentis la efikon de nia feino. 

En la jaro 1907 iuj esperantistoj provis per malhonestaj rimed- 
oj anstataŭigi la Zamenhofan infanon per bastardo, kiun ili aŭd- 
acis nomi Ido. Ili preskaŭ sukcesis. Feliĉe iun nokton Amenta viz- 
itis la oficejon de la perfiduloj kaj, tuŝante per sia ѕогёоуегво 
Шајп gramatikojn Кај vortarojn, plenigis Іа kontraúfundamentan 
lingvon per multaj strangaj formoj. La morgaúan tagon adeptoj 
de tiu transsorĉita Ido subite uzis vortojn, kiujn la aliaj ne kompr- 
enis. Ekzemple, anstataŭ uzi la pronomon “gi”, kiel ni esperant- 
istoj, ili diris jen “ош”, jen “ol”, jen “lu”. Sekve ilia kripla 
projekto baldaŭ dissplitiĝis kaj malaperis en la rubejon de la Hist- 
orio (Tiun trafan formulon mi iam aŭdis de mia kuzo Lanio, kiu 
studis la oratoran arton en Ateno). 

La bona feino Amenta oportune intervenis plu en la postaj jar- 
oj, por ke ne pereu nia belega lingvo internacia sub la batoj de la 
sorto aŭ de la homoj. 

Dum la unua mondmilito ŝi savis la internan ideon de Esper- 
anto, sugestante al samideanoj loĝantaj en neŭtralaj landoj, ke ili 
helpu la viktimojn de la teruraj, sensencaj bataloj. Ankaŭ mem- 
oru, ke poste, kiam diktatoroj provis sufoki Esperanton en siaj 
landoj, frapo de ŝia sorĉovergo tuj naskis novan flamon en aliaj 
mondopartoj. Iafoje eĉ esperantistoj, ho honto, kondutas mal- 
amike kontraŭ esperantistoj, ofte pro nuraj bagateloj. La feino 
devas flugadi de akademio al redakcio kaj de redakcio al akad- 
emio, por konvinki la partiojn, ke vere ne gravas la uzo de tiu ĉi 
aŭ de tiu sufikso, de tiu ĉi aŭ de tiu participo. Mi, simpla pigo, 
opinias, ke tiel longe, dum esperantistaj moŝtoj komprenas la ins- 
ultojn de aliaj esperantistaj moŝtoj, tio sufiĉas por pruvi la klarec- 
on de nia lingvo internacia. 

Tiuteme mi rakontu al vi lastan faron de la feino Amenta. En la 
urbo vivis notario, s-ro Bilbok, kiu senĉese proponis ŝanĝojn en la 
gramatiko kaj la vortaro de Esperanto: oni forigu la artikolon, 
kiu ne ekzistas en la latina kaj la rusa lingvoj; oni diru: ““Espel- 
anto”” pro la ĉinoj, kiuj ne konas la sonon “r”; oni ne akcentu la 
antaŭlastan silabon de la vortoj, por ne ĝeni la francojn; oni uzu 
“e” anstataŭ “Каф”, Кір ktp. Kiam s-ro Bilbok aperis еп kun- 
veno, ĉiuj esperantistoj forkuris antaŭ liaj stultaĵoj. Oni plurfoje 
konsilis al li paroli sian ĵargonon sola en sia loĝejo. Vane. Lia 
lasta eltrovo estis la senutileco de la akuzativo. Tiu kreteno 
kompreneble ege ĝenis la propagandon de Esperanto. 

La distrikta delegito iam promenis en la kamparo, apud nia vil- 
aĝo, meditante pri la pereiga influo de s-ro Bilbok, kiam li haz- 
arde renkontis la feinon Amenta. Ŝi atente aŭskultis liajn plend- 
ojn, ridetis kaj promesis kontraŭi al la malakuzativemulo. 

— Ne timu, sinjoro delegito, mi ne igos lin kraĉi serpentojn kaj 
ranojn, sed baldaŭ li jam ne endanĝerigos la Fundamenton. 
Fakte ŝi flugis al la urbo kaj nokte, dum lia dormo, tuŝis per sia 
sorĉovergo la buŝon de s-ro Bilbok. Ekde tiu momento la notario 
ne kapablis ĝuste prononci la vorton ““akuzativo””. Li nur balbut- 
is ““akaka-akuku-akakakuku”. 

Kiam li volis denove prediki en kunveno kontraŭ la Esperanta 
akuzativo, ĉiuj ĉeestantoj ridegis kaj kriis, imitante lin, ““akaka- 
akuku’’. Li provis rekomenci sian argumentadon: “Gesinjoroj, 
mi opinias, ke la akaka-akuku-akakakuku...”” Poste li silentis, ne 
komprenante, kial lia lango subite kroĉiĝis inter liaj dentoj, kaj li 
fuĝis sub la mokoj de la esperantista publiko. 

De tiam oni nomis s-ron Bilbok Akuku, poste oni forgesis lin. 
Mi scias, ke nun Akuku restas hejme kaj dediĉas sian tempon al 
pedanta reordigo de juraj paragrafoj, unuvorte al nenio. 

Jes, karaj infanoj, al nenio. 

LA VERDA PUNO 


FOJE en la vilaĝa lernejo oficis terura instruisto. Tiutempe 
instruistoj kutime severe traktis la lernantojn, kaj viaj gepatroj 
povus konfirmi la apartan malmildecon de sia tiama instruisto, 
s-ro Goralo. Ili certe memoras la survangojn, piedbatojn kaj pug- 
vergadojn, kiuj pluvis ĉe ĉiu malfruiĝo, nelernita leciono aŭ mal- 
permesita petolaĵo. Konfesu, karaj infanoj, ke via nuna instru- 
isto, s-ro Rojelo, estas vere indulga, kiam li ekzemple igas vin 
skribi dudekfoje: ““Mi ne metu prempinglon sur la seĝon de mia 
najbaro””. 

La lernantoj de s-ro Goralo provis venĝi sin, nomante lin la 
Gorilo, sed ve!, se li aŭdis tion: puno tuj falis. Kaj koncerne pun- 
ojn la Gorilo estis ĜI с З vi scias, kiel li gvidis la 
Esperanto-kurson? Apud sia li havis poton da verda 
farbo, en kiu trempigis peniko. Kiam knabo balbutis en la recit- 
ado de poemo ati malguste respondis gramatikan demandon, s-ro 
Goralo kriis: 

— Alproksimigu! 

La kompatinda lernanto devis stari apud la katedro kaj ricevis 
sur la nazon tuŝon da verda farbo. La instruisto rikanis: 

— Tio helpos Esperanton eniri en vian cerbon. 

Kaj tio daŭris dum la tuta kurso. 

— Alberta, kial vi ne konas la diferencon inter ““sonĝo”” kaj 
“revo”? Alproksimiĝu! 

Malgraŭ ŝiaj larmoj baldaŭ verdiĝis la ĉarma roza nazo de Alb- 
erta. Se ŝi ankaŭ pekis kontraŭ la akuzativo, ŝi ricevis plu verda.. 
koloron sur la dekstran vangon. Se Alberta krome ne sciis, kio 
estas la refleksivo, la peniko de s-ro Goralo ŝmiris ŝian maldekstr- 


an vangon. 

Vespere, kiam la infanoj revenis hejmen, ili ofte aspektis kiel 
karnavala irantaro. Por ke la gepatroj ne rimarku la verdan pun- 
adon, la lernantoj haltis apud la placa fonto kaj lavis siajn vizag- 
ojn. Poste ili dancis en rondoj, kantante: 

— Malamu, malamu la despoton. 

La Gorilo falu en sian poton. 

Iuj pasantoj demandis, kion signifas tiu stulta ludo. Kiam la 
infanoj respondis, ke tiel oni lernas Esperanton, la scivoluloj 
skuis la kapon, murmurante: 

— Vere stranga lingvo. 

S-ro Rubeno, la distrikta delegito de la Esperanto-movado, 
aŭdis pri tiu skandala pedagogio. Li decidis interveni: > 

— Sinjoro instruisto, oni raportis al mi, ke vi verdigas la naz- 
ojn de viaj lernantoj, kiam ili ne bone scias sian lecionon de Esp- 
eranto. 

S-ro Goralo agreseme bojis: 

— Nu, kial ne? 

S-ro Rubeno provis milde konsciigi al li la pereigan efikon de 
tia instrumetodo: 

— Se ni tiel agus en nia urbo, neniu lernus la Lingvon Inter- 
nacian. 

— Mi ne scias, kiel vi agas en via urbo (S-ro Goralo prononcis 
“en via urbo”” kun naŭzita mieno), sed mi garantias al miaj junaj 
vilaĝanoj perfektan esperantistiĝon. Male vi... 

— Male mi...? 

— Male vi mem eĉ ne povus parkere reciti la dek ses regulojn de 
la Fundamento. 

— Mi konfesas, ke... 

— He, vi konfesas. Do, sinjoro, bonvolu lasi min labori laŭ 
mia propra sistemo kaj ne igu min perdi mian tempon. Mi devas 
nun replenigi mian poton per freŝa verda farbo por nia morgaŭa 
leciono. Adiaŭ! 

S-ro Goralo abrupte turnis la dorson al la delegito kun moka 
ridaĉo. 

Survoje s-ro Rubeno biciklis ĝis mia poplo kaj elverŝis sian kor- 
on: 

— Ho, verda pigo, kion vi opinias pri tiu terura instruisto? 

Tiam mi ne kapablis kompari la diversajn instrumetodojn. Por 
mi, juna denaska esperantista pigo, la Lingvo Internacia estis nur 
natura heredajo de miaj bonaj gepatroj. Mi provis forskui la 
ĉagrenon de s-ro Rubeno: 

— Sinjoro delegito, mi ja ofte vidis la verdigitajn vizaĝojn de la 
vilaĝaj infanoj. Ili malbenas sian instruiston, kiun ili nomas la 
Gorilo. Sed ĉu ne ĉefas, ke Esperanto disvastiĝas tiel ĉi aŭ tiel? 

— Ne, certe ne. La interna ideo ne toleras diktatorajn metod- 
ojn en la instruado aŭ la propagando de Esperanto. 

— Jes, vi pravas, sinjoro Rubeno. Kion ni faru kontraŭ tio? 

— Mi mem ne havas rimedon por proponi, sed mi cerbumos pri 
tio. Eble vi dume trovos solvon. 

La delegito reprenis sian biciklon kaj malgaje pedalis al la 
urbo. 

Mi pensis: ““Brave! Li cerbumos, kaj mi trovos solvon. Ha, 
oportuna agmaniero! Homoj misas, kaj ni, inteligentaj birdoj, 
riparu iliajn misaĵojn”. 

La infanoj, kiel vi nun faras, vizitis miajn poplajn kunvenojn, 
kaj, ĉiufoje kiam mi vidis verdajn spurojn sur nazo aŭ vango, mi 
demandis: 

— Ĉu vi ne diligente lernis vian lecionon de Esperanto? 

Ĉiuj kune ekkriis protestojn, el kiuj mi kaptis nur frazpecojn: 
“fiulo, sadisto, gorilo”, kaj aliajn insultojn, kiujn mi ne kuraĝas 
ripeti. 

lam oni anoncis al la infanoj, ke post kelkaj tagoj inspektisto 
vizitos la lernejon. S-ro Goralo donis cent rekomendojn kaj av- 
ertojn: 

— Venontan merkredon ĉiuj aperu kun puraj vestoj, manoj, 
vizaĝoj, kajeroj. Escepte ne estos punoj antaŭ la inspektista 
moŝto. Sed eventualajn mankojn, erarojn, malkorektaĵojn 
merkrede kompensos duobla puno ĵaŭde. 

Tiu vizito de la inspektisto tremigis ĉiujn lernantojn. Mi 
trankviligis ilin: 

— Karaj infanoj, ne timu. Bone aŭskultu miajn konsilojn. Jen 
tio, kion vi faru. Sed, 58! tio restu sekreta ĝis merkredo. 

Kiam la malnova aüto de la inspektisto, s-ro Akrokul, haltis en 
la korto, s-ro Goralo demetis sian Gapelon kaj blovis en sian tril- 
fajfilon. Tiam la lernantoj, starantaj duvice, ĥore kriis: ““Bonan 
tagon, sinjoro inspektisto””. Ĉe dua fajfo la piedoj militiste ek- 
moviĝis (tri-kvar, tri-kvar!) kaj komencis eniri en la klasĉambron. 
Unuavide tia disciplino favore impresis s-ron Akrokul. 

En tiu momento aŭdiĝis terura eksplodo antaŭ la lernejo. Kio 
okazis? Sidante en la platano, meze de la korto, mi estis tute 
simple faliginta skatolon da verda farbo, kiun mi tenis en mia 
beko. La verda ŝmiraĵo trafis la karoserion de la malnova aŭto 
kaj ekfluis malsupren laŭ la antaŭa glaco ĝis sur la kapoto. 

S-ro Akrokul lamentis: 

— Ho, mia bela aŭto! Kion signifas tio? 

La infanoj kriis ĥore: 

— Tio estas la verda puno, sinjoro inspektisto. 

S-ro Goralo rigardis supren sed ne povis vidi min malantaŭ la 
folioj. Li vane provis forfroti per sia naztuko kaj siaj manikoj la 
verdan farbon,kiu miksiĝis kun la polvo de la karoserio. S-ro 
Akrokul demandis kolere: 

— Kion signifas “la verda puno””? 

— Ba, sinjoro inspektisto, tio signifas nenion. 

Aŭdante la lernantojn mallaŭte rikani, la Gorilo blekis: 

— Tri-kvar, tri-kvar! En la klasĉambron! 

Kaj li sekvis sian grumblantan superulon en la lernejon. Aj! sur 
la sojlo hazarde embuskis la poto de la Gorilo, verdire ne haz- 
arde, sed laŭplane. Kompreneble la inspektisto stumblis, kaj la 
farbo ŝprucis sur liajn ŝuojn kaj lia talonon. Mi kredas, ke 
dekduo da akcipitroj ne povus kun tiel laŭte kiel s-ro Akr- 
okul post tiu katastrofo. Li kriis plengorĝe: 

— Kion signifas tio? 

La klaso respondis ĥore: 

— Tio estas la verda puno, sinjoro inspektisto. 

La akraj okuloj de s-ro Akrokul fiksis sin sur s-ro Goralo, kiu, 
viŝante sian ŝviton per sia naztuko, verdigis sian tutan vizaĝon. 

— Ĉu vi fine klarigos al mi tiun verdan punon, sinjoro instru- 
isto? 

La Gorilo balbutis: 

— Sinjoro inspektisto, kiam klasano ne diligente lernas Esper- 
anton, mi delikate tuŝas lian nazon per verda farbo. Vi scias, sinj- 
oro inspektisto, ke la verda koloro estas parto de la Esperanta 
kulturo kaj... 

— Bonvolu silenti. 

Oni ne sciis, ĉu la ordono direktiĝas al la instruisto aŭ al la laŭte 
ridantaj lernantoj. Kun dubema mieno la inspektisto iris al la kat- 
edro, murmurante: 

— En mia tuta kariero mi neniam spertis tian hontindaĵon. 
Sidiĝante, por iom cerbumi pri tiu nekredeblaĵo, li sentis sub la 
postaĵo ĝenan objekton. Li tuj ekstaris, tenante penikon plenan 
de verda farbo. Li preskaŭ ploris: 

— Kion signifas tio? 

La klaso refrenis: 

— Tio estas la verda puno, sinjoro inspektisto. 

De sur la platano mi subite vidis s-ron Akrokul elkuri el la lern- 
ejo, svingante penikon kaj ridaĉante kiel frenezulo: 

— Ha ha! la verda puno! Ha ha! la verda puno! 

Li saltis en sian verdigitan aŭton, bojigis la motoron, perdis 
kotŝirmilon kontraŭ la trunko de la platano kaj malaperis en 
nubo da benzinfetora polvo. S-ro Goralo vane postkuris lin vok- 
ante: 

— Sinjoro inspektisto! Sinjoro inspektisto! 

Malgaje la instruisto revenis en la klasĉambron, sidiĝis sur sia 
verda seĝo, iom pli verdigis sian vizaĝon per la malpura naztuko 
kaj murmuris: 

— Reiru hejmen kaj diru al viaj gepatroj, ke morgaŭ la lernejo 
estos fermita. Mi estas malsana. 

La lernejo restis fermita unu semajnon. Poste alvenis nova, 
juna instruisto, via nuna instruisto, s-ro Rojelo, kiu bezonas nek 
penikon nek poton da verda farbo, por ilustri siajn lecionojn de 
Esperanto. 

Ĉar la ŝtato ĉiam trovas taŭgan lokon por siaj oficistoj, s-ro 
Goralo fariĝis subdirektoro de la urba arestejo, kaj, kredu min aŭ 
ne, ankaŭ la nevolontaj gastoj de tiu malliberejo nomas lin la 
Gorilo. 

LA ETA POETO 
KAJ LA LOKOMOTIVO 


FOJE vivis en nia vilaĝo junulo, kiu estis tiel poeziema, ke li kut- 
ime parolis verse. Kiel ĉiuj veraj poetoj, li havis palan vizaĝon kaj 
hirtajn harojn. Lia pantalono estis tro mallonga, lia jako pendis 
ĝis sur lia osta postaĵo, kaj lian ĉapelon ornamis lekanto. Lia rig- 
ardo restis fiksita sur fora fantazia mondo, kaŝita al la okuloj de 
ordinaraj homoj. Kiam oni vidis lin, oni simple diris: “Jen la eta 
poeto””. 
Ĉar li amegis la naturon, li ofte paŝis preter mia poplo, deklam- 
ante belajn poemojn, kiujn aŭskultis nur ni birdoj. 

Liajn мето MININ tiu difekto, kiu ĝis tiam trafis neniun 
alian membron de la familio. Ili provis lernigi al li metion: 
— Filo, kiu kuiros vian ĉiutagan supon post nia morto? 
Li milde respondis: 
— Ne kredu, karaj miaj, ke ofte manĝi supon 

Sufiĉas por atingi de l” gloro supran ŝtupon. 
Lia patro prezentis lin al forĝisto. La forĝisto, palpinte la brak- 
ajn muskolojn de la junulo, grimacis kaj diris: 
— Alportu al mi la martelon, la dikan, tie en la angulo. 
La eta poeto iris al la angulo de la forĝejo, kaptis la tenilon de 
la martelo sed eĉ ne provis levi ĝin, ĉar lin subite fascinis la ruĝa 
braĝo brilanta en la forno, sub la grand Li murm- 
uris: 
— Rigardu, kiel lerte sin kaŝas arda flamo. 

Ho, kial ne ekzistas kaŝejo por la amo? 
La forĝisto skuis la kapon kaj diris al la patro: 
— Reprenu vian filon. Li eĉ ne kapablas levi martelon. Krome 
li ĵargonas pri mia forno strangaĵojn, kiujn mi ne komprenas. 
En la postaj monatoj la eta poeto proponis siajn servojn al 
kamparaj aŭ urbaj mastroj, sed li ne sukcesis resti en ĉiu loko pli 
ol du aŭ tri tagojn. 

Li laboris kiel masonisto kaj komencis konstrui muron laú sia 
propra gusto. Prave opiniante, ke la nunaj domoj aspektas grize 
kaj malgaje, li elektis diversajn buntajn Stonojn. Sed la efekta 
rezulto tute ne impresis la arkitekton, kiu proze konstatis la ne- 
vertikalecon de la muro. 

Post sia maldungiĝo la eta poeto fariĝis vendisto en librejo. Sed 
li vendis nenion. Sidante sur ŝtupareto, li lernis parkere poemojn 
de Kalocsay. La klientoj plendis al la estro de la librejo, ke neniu 
okupiĝas pri iliaj deziroj. Kelkaj legemuloj eĉ simple prenis libr- 
ojn, tute ne pagante ilin. La librejestro, bona homo, kiel decas al 
anoj de tiu korporacio, donacis al la eta poeto la volumon de Kal- 
ocsay kaj deziris al li plenan sukceson en alia profesio. 

Estas facile antaŭvidi, ke, se kuiristo intermiksas salon kaj lav- 
pulvoron, la gastoj de restoracio protestas. Karaj infanoj, mi ap- 
enaŭ bezonas precizigi, kiu kulpis pri tiu bedaŭrinda misaĵo. 
Kiam la ĉefkelnero impetis en la kuirejon, li ekvidis la etan poet- 
on, kiu trankvile turnis kuleregon en granda poto, legante libron 
tenatan en la maldekstra mano. Ĉar la libro ne estis receptaro, sed 
nur poemaro de iu William Auld, la eta poeto ricevis fortan pied- 
baton sur la postaĵon kaj devis iri al la direktoro. Informite, la 
direktoro, prudenta komercisto, enmanigis al la provizora kuir- 
isto laŭdan ateston kaj rekomendis al li prezenti ĝin al apuda 
konkurenca restoracio. 

Tamen, naŭzite de kuirejaj odoroj, la eta poeto prefere kuris al 
la stacidomo, por revojaĝi al nia vilaĝo. Sed li ne havis sufiĉe da 
mono por aĉeti fervojan bileton. Li sidiĝis sur benko kaj ĝemis: 

— Nur du flugilojn havi kaj migri ĉirkaŭ I’ mondo, 

Jen vere bela revo por povra vagabondo. 

En tiu momento li ekvidis, sur aparta trako, malgrandan lok- 
omotivon. Ha, la bela lokomotiveto! Ne neŭtrala monstro, kiel la 
modernaj robotoj trenantaj longajn vagonojn, sed vivanta estaĵo. 
La eta poeto alproksimiĝis al la nigra-ruĝa lokomotivo, kiu ripoz- 
is sola en sia angulo. Iom da vaporo eliĝanta el la nazo montris la 
regulecon de la spiro kaj la profundecon de la dormo. Li admiris 
la sveltajn radojn, la rondan ventron, la brilajn dorsajn ornamaĵ- 
ojn. Baldaŭ lia apuda paŝado vekis la lokomotiveton, kiu mal- 

fermis unu okulon kaj suspiris: ““Ŝ$8!””, Li provis senkulpigi sin: 

— Pardonu. Mi ne intencis ĝeni vian dormon. Mi estas nur 
poeto, kiu vagas tra tiu malgaja stacidomo. 

Rigardante lin, la lokomotivo konstatis, ke li estas vera poeto 
pro la lekanto pikita sur lia stranga ĉapelo. 

— Sinjoro poeto, vi tute ne ĝenas min. Male. Kutime neniu al- 
parolas min, kaj ankaŭ mi enuas. S$8! 

— Ĉu vi enuas, kursadante tra la mondo? 

— Ho! 558, vi eraras. Mi ne rajtas forlasi la stacidomon. La tut- 
an tagon mi tiras vagonojn de trako al alia. Ha! se almenaŭ ili 
rakontus al mi pri siaj foraj vojaĝoj, sed ili estas mutaj brutoj. 
558! 3 

— Mi komprenas vian éagrenon, lokomotiveto. 

— Сиби estas mia nomo. 

— Cu£u, kiel belsona nomo! Pri vi mi verkos odon, kiu famig- 
os vin en la tuta mondo. 

La malgranda lokomotivo ruĝiĝis, fermis la okulojn kaj flustr- 
is: 

— $881 Ĉu odo? Pri mi? Mi sentas min vere konfuzita. 

La eta poeto ĵetis sian ĉapelon en la aeron, rekaptis ĝin kaj ek- 
kriis: 

— Ĉuĉu, mi amas vin. Ambaŭ ni forkuru el tiu nigra sufokejo! 

— 5%! Ne bruu, grimpu sur mian dorson, malantaŭe. Tiru la 
supran stangon kaj turnu la duan dekstran radeton tre, tre milde, 
por ke neniu rimarku nian foriĝon. 

La lokomotiveto, kiu bone konis ĉiujn trakojn, kaŝe zigzagis 
inter grandaj stultaj vagonaroj kaj baldaŭ atingis la ĉirkaŭurbajn 
kvartalojn. 

Vidante la unuajn herbejojn, Ĉuĉu ekspiris plenpulme, gaje 
fajfis kaj ekkuregis per ĉiuj fortoj. La eta poeto firme kroĉiĝis al 

kaj laŭte deklamis kun flirtantaj haroj: 

— Saluton, Libereco! Min ŝirmu viaj brakoj, 

Dum Ĉuĉu rapidegas sur nekonataj trakoj. 

La sorto aŭdis lian preĝon. Ambaŭ fakte ne rajtis resti pli longe 
sur tiu danĝera trafikplena vojo. Ili okaze trovis malnovan trak- 
on, forlasitan de la fervoja administracio pro ekonomiaj kialoj. 

Tra kverkaro ili alvenis al pitoreska valo, kie kelkaj bovinoj miris 
pri tiu erarvaganta lokomotivo. Post la freneza kurado Ĉuĉu dez- 
iris iom ripozi kaj haltis meze de vasta sunbrila herbejo. La eta 
poeto saltis malsupren kaj sternigis inter ebriigaj printempaj flor- 
oj. Li tiris sian ĉapelon sur la nazon, kaj, aŭskultante la regulan 
dutaktan spiradon de Ĉuĉu, li feliĉe ekdormis. 

Diskreta tut-tut vekis lin. 

— Amiko, ni veturu plu. 

— Atendu, kara mia. Mi tuj revenos. 

La eta poeto rapide kolektis en apuda kampo bukedon da pap- 
avetoj, per kiu li ornamis la fumtubon de la ĉarma lokomotivo. 
Ĉuĉu suspiris: 

— 586, unuafoje iu donacis al mi florojn. 

— Ilia ruĝo bele konvenas al via koloro. 

— Ha, kial vi tiel dorlotas min? 

— Ĉu vi estas feliĉa? 

— Jes, hodiaŭ estis la plej bela tago en mia lokomotiva vivo. 
Sed ne nur pri la tago, ankaŭ pri la nokto ni pensu. Kie ni pasigos 
ĝin? 

— le ajn ni certe trovos plaĉan, kvietan lokon. 

Efektive, post kelkaj mejloj, ambaŭ amikoj trafis komfortan 
rifuĝejon apud forlasita stacidometo, iam destinita por la ligno- 
komerco. La reloj rustiĝis sed tamen taŭgis por bona ripozo. Estis 
ankaŭ tempo por vespermanĝo. La lokomotivo decidis atendi ĝis 
la morgaŭo, por gluti sian kutiman kvanton da karbo. La eta po- 
eto, kiel ĉiuj poetoj, malsatis, sed li sciis, ke poetoj facile anstat- 
aŭigas mankantan provianton per profunda dormo. Tiel okazis, 
kaj la steloj baldaŭ ekbrilis super niaj du kune kuŝantaj feliĉuloj. 

Ve! karaj infanoj, plena feliĉo malofte daŭras longe. Dum tiu 
nokto proksimiĝis la fino de la bela aventuro. Frumatene du 
ĝendarmoj malmilde skuis la etan poeton kaj katenis liajn man- 
ojn. Nekonata fervojisto jam senkompate pelis la lokomotiveton 
returne al la malgaja urba stacidomo. La eta poeto kriis: 

— Ĉuĉu! Ĉuĉu! Kie vi estas? 

Li aŭdis nur malproksiman korŝiran adiaŭon: tut-tut, kaj neni- 
on plu. 

La ĝendarmoj kondukis lin en malliberejon, en kiu li komencis 
“grati sur muro la odon promesitan al Ĉuĉu. La postan matenon li 
aperis antaŭ juĝisto, kiu akuzis lin pri ŝtelo de ŝtata havaĵo. Ne 
komprenante pri kio temas kaj pensante nur pri sia kara lokomot- 
iveto, la eta poeto ĝemis: 
— Ĉu, Ĉuĉu, ĉiu juĝu pri nia ĵusa fuĝo? 
Ĉi ĉio estis, ĉu ne?, nur serĉo al rifuĝo. 

La juĝisto, kiu estis beletrema, tuj sentis, ke antaŭ li staras vera 
poeto. Poetoj eble ŝtelas korojn, sed neniam lokomotivojn. Cet- 
ere la fervoja administracio mem kulpas, ne sufiĉe prigardante 
sian materialon. Sekve frivola senokupa lokomotivo povas facile 

“delogi senpekan poeton. La klarvida juĝisto do absolvis kaj liber- 
igis la akuziton. 

Nun, karaj infanoj, vi eble deziras scii tion, kio poste okazis. 
Mia иг ФИНО raportis, ke la eta poeto malfermis en la 
urbo kurson de Esperanto. Li instruas belan, eteran, poezian Esp- 
eranton, kaj liaj lernantoj siavice ekparolas verse. Tio klarigas, ke 
nun estas tiom da poetoj en nia movado. 

Tiu idealisma okupo certe ne riĉigas la etan poeton, sed tamen 
restas al li sufiĉe da mono por aĉeti ĉiudimanĉe bukedeton, antaŭ 
ol direkti siajn paŝojn al la stacidomo. 

LA KAPAUSKULTILOJ 


FOJE juĝistoj decidis organizi internacian konferencon en nia 
regiono. 

Tiun novaĵon mi tute hazarde eksciis, sidante en ĉerizarbo mal- 
antaŭ la forĝejo. Estis tagmezo. La suno brilis. La forĝisto forlas- 
is martelon kaj balgoblovilon, por manĝi kun sia familio. Ankaŭ 
mi raue Dmaturajn éerizojn, aúskultante tra malferm- 
ita fenestro la radioinformojn. Kiam oni anoncis la konferencon 
de la juĝistoj, mi pensis, ke oni verŝajne bezonos miajn servojn, 
kiel kutime, kiam okazas internaciaj kunvenoj en nia regiono. Mi 
viŝis mian bekon kaj flugis al la distrikta delegito, samideano 
Rubeno. Samideano Rubeno loĝas en la dua domo de la urbo, ap- 
enaŭ unu mejlon de mia nesto. Lia edzino, ĵus reveninte de tra- 
butikado, bonvenigis min: 

— Saluton, verda pigo. Kio nova en via vilaĝo? 

— Nenio. Male mi aŭdis, ke en la urbo okazos internacia konf- 
erenco. 

— Ĝuste tial mia edzo forestas. Sed mi avertas vin: tiu afero 
malbonhumorigis lin. 

— Kial? 

— Ĉar la kongresanoj rifuzas uzi Esperanton. 

— Ĉu? Kiel do ili sin komprenos reciproke? 

— Laŭdire per mikrofonoj kaj kapaŭskultiloj. 

Mi, simpla pigo, tiam ne sciis, kio estas simultana tradukado. 
S-ino Rubeno klarigis al mi, ke interpretistoj pli malpli lerte trans- 
igas vortojn de unu lingvo en alian tra mikrofono. La tradukitaĵo 
enoreliĝas per paro da aŭskultiloj, kiun ĉiu ĉeestanto metas sur 
sian kapon. Mi ekkriis: 

— Ho ve! vere komplika estas la homaro! Tia fuŝmiksilo povas 
funkcii nur en speciala salono. Kiel konversacias la kompatindul- 

oj dum paüzoj, promenoj, mangoj, privataj renkontigoj? Krome 
la aparataro certe kostas multege da mono. 

— Jes, vi pravas. Ha, estas pli da prudento en la kapo de verda 
pigo ol en la cerbo de pseüdofakuloj. 

Antaü ol reflugi al la vilago, mi decidis viziti la kongresejon. 
Тг ті penetris еп la malplenan salonon Ка) prenis kap- 
aüskultilon, intencante esplori tiun diablajon en mia nesto. 

Mi jam diris al vi, ke ni pigoj estas kolektemaj. Kiel la homoj 
ornamas siajn hejmojn per pentraĵoj, belaj mebloj kaj tapiŝoj, 
tiel ni pigoj ŝatas brilajn objektojn. Okazis, ke juna pigino vizitis 
min du tagojn post mia reveno, por babili kun mi. Tiu enviema 
snobino ekvidis la aŭskultilon pendantan super mia loĝejo kaj tuj 
deziris posedi similan dekoracion. Genia ideo trafulmis mian kap- 
on: mi, simpla pigo, kapablas malorganizi la konferencon de la 
juĝistoj. 

Kompleze mi indikis al mia najbarino la adreson, kie oni trovas 
aŭskultilojn. Poste mi vizitis la nestojn kaj veprojn ekde la vilaĝo 
ĝis la arbarorando, montrante al ĉiuj gepigoj la admirindan, fac- 
ile akireblan ornamaĵon. Dum la sekvantaj tagoj la loĝantoj de la 
apuda urbo miris pri tiom da pigoj svarmantaj super iliaj domoj. 
La ornitologoj vane konsultis sian fakan literaturon. Pri tiu fen- 
omeno sciis nur unu homo, samideano Rubeno, al kiu mi klarigis 
la tutan aferon. 

Komence la delegito hezitis, parolis pri la morala aspekto de la 
problemo. Mi ne bone komprenis, kion li aludas, precipe kiam li 
diris: ““Oni fine ne riproĉu al pigoj esti pigoj”. Komplikaj estas ja 
la homoj, iafoje eĉ la esperantistoj. Ba, ni, inteligentaj birdoj, ne 
rompu al ni la kapon pri ilia nelogika pensmaniero. 

Post unu semajno, kiam mi revizitis samideanon Rubeno, lia 
vizaĝo radiis de ĝojo: 

— Ha, verda pigo, dankon. Mi bedaŭras, ke vi mem ne ĉeestis 
la fiaskon de la konferenco. Mi rakontu ĝin al vi. La juĝistoj 
plendis, ke mankas aŭskultiloj, por kompreni la gravajn parolad- 
ojn de alilandaj kolegoj. La direktoro ne kapablis klarigi la mal- 
eston de tiuj iloj, kaj la interpretistoj senhelpe sidis en siaj ĉeloj. 
Ĵurnalisto sugestis, ke la juristaj moŝtoj, lerninte dum multaj jar- 

oj la latinan kaj la anglan, uzu tiujn lingvojn por sia interkompr- 
enigo. Kelkaj provis. Ankoraü hodiaü mi ridas gis larmoj, kiam 
mi memoras la postan tumulton. Aúdante kriojn el la kongresejo, 
multaj pasanto ntaú la pordo. Junaj esperantistoj, kiujn 
mi antatie kunvokis, informis la scivolulojn pri la babela konfuzo 
de la jugistoj kaj disdonis propagandajn flugfoliojn. Kiam la em- 
inentaj juristoj senorde eliris, moka ridego trafis ilin, kaj la hom- 
amaso ĥore skandis: ‘Esperanto! Esperanto!’’. Ha, kiel bela 
sukceso! Verda pigo, dankon, dankon. 

Kontenta pri tiu rezulto, mi reflugis al mia nesto, cerbumante 
pri efika disvastigo de mia eltrovo. Artikolo en HEROLDO certe 
atentigus aliajn pigojn en la mondo pri la ekzisto de belaj kap- 
aŭskultiloj. 

LA RIBELEMA KRURO 


FOJE japano decidis lerni Esperanton. La nomo de tiu inteligenta 
junulo estis Takata. Unuavide Takata agis kiel miloj da samland- 
anoj, kaj mi ne mencius tian ordinaran aferon, se mia kuz 
e estus raportinta al mi la strangajn cirkonstancojn de lia 

esperantistißo. Hematopo, serioza marpigo, juris al mi, ke ¢iuj 
detaloj de la rakonto estas veraj. Bonvolu do, karaj infanoj, 
aúskulti ilin. 

Kiam Takata anoncis sian intencon lerni la Lingvon Internaci- 
an, lia dekstra kruro protestis: 

— Mi estas bona japana kruro. Al mi sufiĉas mia japaneco. 

Takata miris: 

— Amata kruro, ĉiuj miaj membroj kaj organoj ĝojas, pens- 
ante, ke ili baldaŭ konos la vastan mondon. 

— Ĉu vere? 

— Jes, la cerbo, la okuloj, la buŝo, la nazo, la stomako, la 
brakoj kaj precipe la koro povas nur profiti de la spertoj de siaj 


alilandaj samuloj. 
— Ti EEE ote ne platas al mi. 


— Demandu do vian ĝemelon, la maldekstran kruron. 

— Ho ho, la opinio de estaĵo maldekstra estas ege suspektinda. 
Por mi gravas nur mia amo al la patrujo. Memoru, ke vi mem 
edukis min tiel. 

— Ĉu mi? 

— Jes. 

— Kion vi fantazias? 

— Nenion mi fantazias. Antaŭ sep jaroj vi faris vian militserv- 
on. Ĉu vi forgesis la ĉiutagan marŝadon en la kazerna korto? 
‘Un’ du! Un’ аш” skandis la serĝento. Но, kiel belan voĉon 
havis la serĝento! Mi bedaŭras, ke tiu trejnado finiĝis. Kaj la 
muziko, ha, la entuziasmiga muziko! 

— Kara kruro, memoru, ke post la milito mi ofte kondukis vin 
al koncertoj, en kiuj vi povis Sui veran, universalan arton muzik- 
an. Vija ne komparu la kazernan klarionon kun la naúa simfonio 
de Betoveno aú la senmortaj operoj de Vagnero. 

— Diru kion vi volas, sed mi rifuzas lerni Esperanton! 

— Vi lernos Esperanton! 

— Mi ne lernos Esperanton! 

Kion fari, kiam obstina kruro ne volas lerni Esperanton? Tak- 
ata jen minacis, jen flatis, jen batis, jen ruzis. Vane. Dum la sekv- 
antaj tagoj la dekstra kruro kondutis kaj dejoris normale. Gi lab- 
oris, paŝis, promenis, vagis, saltis, dancis akorde kun la mal- 
dekstra kruro. Sed, ĉiufoje kiam Takata sciigis sian intencon viz- 
iti la Esperanto-kurson, la ribelema kruro rigidiĝis kaj ŝajnigis sin 
morta. La kompatinda lernanto devis do treni ĝin kvazaŭ pezan 

kaj tio vere malfaciligis al li la studadon de la Lingvo Int- 
ernacia. Des pli merita estis post unu jaro lia akiro de la Supera 
Atesto pri Lernado. 

Kiam Takata unuafoje partoprenis en interkonatiĝa vespero de 
Universala Kongreso, multaj samideanoj miris, vidante la junul- 
on salteti per unu piedo, hop hop! Kelkaj kredis, ke temas pri 
nova reklama metodo, kaj usona delegito proponis la adopton de 
tiu japana tekniko: se ĉiuj esperantistoj en la mondo saltetus per 
unu piedo, hop hop!, la ĵurnalistoj pli ofte ol nun informus la 
publikon pri nia grava afero. 

Takata, klariginte la kialon de sia hopado, naskis ĝeneralan 
disreviĝon. La apudestantoj malfide ekobservis la kuriozan krur- 
on kaj superŝutis la japanon per ĉiaj konsiloj: oni faligu dikan 
ŝtonon sur la stultan piedon, oni trempu la malican membron en 
bolanta akvo, oni amputu ĝin... 

Aj! Takata protestis, ke la kruro estas lia kruro kaj ke li ne 
lernis Esperanton por fariĝ Tiam juna germanino al- 
proksimiĝis al la japano kaj flustris: 

— Venu kun mi. Mia edzo sidas tie, en angulo, kaj deziras par- 
oli kun vi. 

Takata ĝentile klinis sin antaŭ la germano, kiu diris: 

— Saluton. Mia nomo estas Teo. Mi ĵus aŭdis la konversacion 

pri viaj malfacilajoj. Bonvolu sidigi apud mi. Ankaú mi havis 
problemojn koncerne mian dekstran kruron. 

— Cu? 

— Jes, rigardu. 

Teo suprenlevis krurumon de sia pantalono. Aperis metala 
protezo. Ambaú junuloj rigardis sin silente. La germano grimac- 
is: 

— La milito... 

Takata murmuris, levante la Sultrojn: 

— Jes, la milito. Ankaŭ mi devis fari ĝin. Feliĉe mi revenis kun 
ambaŭ kruroj. 

Teo ridetis: 

— Mi revenis viva... kun preskaŭ ĉiuj membroj. Dum longaj 
semajnoj, sur mia hospitala lito, mi kriis pro doloro. Post kiam 
kirurgo lerte kunflikis miajn karnajn ŝirpecojn, mi decidis krii 
mian amon al la paco, kaj, por konvinki kiel eble plej multajn 
homojn en la mondo, ke la milito estas abomeninda, mi lernis 
Esperanton. 

Takata suspiris: 

— Tasko nobla sed malfacila. Kiam surduloj rifuzas aŭdi... 

Teo ameme rigardis sian edzinon kaj deklaris: 

— Ni jam konvertis multajn surdulojn, ĉu ne, Erika? 

Ŝi kapjesis, ridetante: 

— Ni estas nekuraceblaj optimistoj. 

La germano gaje frapis la dekstran femuron de la japano: 

— Venu, amiko. Ni iru kune trinki glason je la prospero de la 
paco kaj de la internacia amikeco. 

Brako en brako, kun Erika en la mezo, la triopo malrapide elir- 
is el la salono. 

Teo lamis pro sia protezo. Male Takata paŝis tute normale. 

Tio pruvas, laŭ mia birda vidpunkto, ke ankaŭ simpla homa 
kruro iafoje kapablas prudentiĝi. 


ZOZO, LA DEKSEPA REGULO 
DE LA FUNDAMENTO 


FOJE f-ino Regultri, la tria regulo de la Fundamento, diris al sia 
kolegino f-ino Regulsep: 

— Venu, ni iru iom promeni. 

F-ino Regulsep hezitis: 

— Ni ne rajtas forlasi la Fundamenton. Vi scias, ke s-ro d-ro 
Lavojo, la prezidanto de la Akademio, malpermesis tion. 

— Ва, s-ro Lavojo estas malsana kaj kuŝas en fora sanatorio. 
Ni profitu lian maleston kaj ĝuu la liberecon. 

F-ino Regultri malfermis la pordon de la Fundamento kaj elir- 
is. Ŝin sekvis eksteren ne nur f-ino Regulsep, sed ĉiuj ceteraj reg- 
uloj ekde f-ino Regulunu ĝis f-ino Reguldekses. 

Kiam mi vidis ilin ĉe la vojkruciĝo de la Granda Fago, komence 
mi ne rekonis ilin. Kutime la dek ses fraŭlinoj promenis ĉiudim- 
anĉe en bona ordo, po du en vico, kaj s-ro d-ro Lavojo fiere paŝis 
poste, severe observante ilian disciplinon. Je la priparolata tago 
de sia aventura forkuro, ili male aspektis kaj kondutis kiel svarmo 
da sturnoj. La subita libereco ebriigis ilin. Ili pepis, ridis, petolis, 
interpuŝiĝis, ne konjektante la danĝerojn minacantajn tiajn fren- 
ezulinetojn. 

Fakte, post kelkaj mejloj, ili renkontis fremdan regulon, kiu 
afable salutis ilin: 

— Bonan matenon, koleginoj. Kien vi iras? 

Ili haltis kaj respondis: 

— Ni nur iom ekskursas en la ĉirkaŭaĵo de la Fundamento. 
— Ho, mi bone konas la Fundamenton kaj volonte apartenus 
al ĝi. 

F-ino Regulses, la plej granda, rimarkigis: 

— Bedaŭrinde ni rajtas esti nur dek ses, ne pli. 

— Kiu ordonis tion? 

— Nia patro, d-ro Zamenhof. 

— Ba, d-ro Zamenhof mortis antaú multaj jaroj. Se li ankoraú 
vivus, li certe adoptus min kiel deksepan filinon. 

— Kion do vi kapablas fari? 

La fremda regulo ŝveligis la bruston, tusetis kaj asertis apl- 
ombe: 

— Per mi Esperanto estus ankoraŭ pli facila. Oni nomas min 
Zozo. Kial? Tial ke oni povas en frazo anstataŭigi per zozo ĉiun 
nekonatan aŭ forgesitan vorton. 

La dek ses Fundamentaninoj rigardis sin konsternite kaj ĥore 
kriis: 

— Ni ne komprenas. 

Zozo ridetis: 

— Karaj koleginoj, mi funkcias kiel ĵokero en ludo. Ni supozu 
ekzemple, ke iu forgesis aŭ ankoraŭ ne lernis la vorton 
““ombrelo””. Li simple diras: ““Kiam pluvas, mi prenas mian zoz- 
оп”, Se li ne konas la verbon ““fumi””, li diras: “Мі zozas cigared- 
on””. Same ĉiu klare komprenus jenajn frazojn: 

— Mano havas kvin zozojn. 

— Por saluti vin, mi demetas mian zozon. 

— Ĉu vi flue zozas Esperanton? 

— Ŝi bone zozas pianon. 

— Ĉu vi fartas zoze aŭ malzoze? ktp. 
Konfesu, ke tiu solvo faciligas la konversacion. Finita la balbut- 
ado de multaj samideanoj. Ĉu mankas vorto? Hop! Zozo ensaltas 
kaj helpas. 

F-ino Reguldekkvar prudente atentigis, ke ŝi mem ludas similan 
rolon per la prepozicio je, kiu povas anstataŭi ĉiujn prepoziciojn. 

Zozo kapjesis kaj emfazis: 

— Jes, sed la rolo de zozo estas ankoraŭ pli grava, ĉar ĝi kap- 
ablas anstataŭi ĉiujn radikojn. Do, se vi afable akceptus min en 
vian familion, mi fariĝus f-ino Reguldeksep kaj la deksepa regulo 
de la Fundamento tekstus: ““Kiam parolanto de la lingvo Esper- 
anto ne scias vorton, li simple uzu anstataŭe la radikon zoz, kiu 
memstaran signifon ne havas”. 

Ĉiuj aplaŭdis krom f-ino Reguldekses, kiu energie protestis: 

— Ne, ne! La tuta mondo scias, ke Esperanto havas dek ses 
regulojn. Sanktaj kaj definitivaj estas іші nombroj: tri gracioj, 
kvar sezonoj, sep tagoj en semajno, naú muzoj, dek du monatoj 
en jaro, mil kaj unu noktoj ktp. Ne, пе! Mi estu por ĉiam la lasta 
regulo de la Fundamento. 

Post mallonga silento Zozo proponis: 

— Se mi vere ne povas fariĝi f-ino Reguldeksep, eble malgrava 
regulo de la Fundamento devus cedi al mi sian lokon. 

Ĉies rigardoj turnis sin al f-ino Regulnaŭ. Kun pala vizaĝo kaj 
tremantaj kruroj ŝi staris malantaŭ siaj koleginoj kaj subite ek- 
ploris. Zozo severe demandis ŝin: 

— Por kio vi servas en la Fundamento, f-ino Regulnaŭ? 

F-ino Regulnaŭ balbutis: 

— D-ro Zamenhof konfidis al mi la gardadon de jena leĝo: 
“Ĉiu vorto estas legata, kiel ĝi estas skribita”. 

Zozo rikanis: 

— Mi ja respektas d-ron Zamenhof, sed li estis verŝajne laca, 
kiam li inventis tiun superfluan regulon. Kial li ne preskribis 
same: ““Por paroli Esperanton, oni malfermu la buŝon”” aŭ ““Por 
lavi siajn piedojn, bona esperantisto demetu siajn ŝuojn”? 

Tiom da sprito tiel ridigis la ceterajn regulojn, ke ili senkomp- 
ate forlasis f-inon Regulnaŭ en angulo de arbaro kaj transdonis 
ŝian lokon al la fremda, senhonta regulo. 

Zozo persvadis siajn naivajn koleginojn tuj reiri en la urbon kaj 
komisii al presisto la eldonadon de nova Fundamento. Sekve 
multaj homoj tiam eklernis sensuspekte la dek ses regulojn, inkl- 
uzive la nezamenhofan naŭan: ““Kiam parolanto de la lingvo Esp- 
eranto ne scias vorton, li simple uzu anstataŭe la radikon zoz, kiu 
memstaran signifon ne havas”. 

Kio baldaŭ okazis? Babelo inter la esperantistoj mem: la 
Lingvo Internacia, la plej klara lingvo en la mondo, fariĝis ne- 
nomebla ĵargonaĉo, terura galimatio, ankoraŭ pli nekomprenebla 
ol Volapuk. Neniu lernanto penis parkerigi vortojn. Ĉiu ĉiam ĉie 
ĉiel uzis la lingvan ĵokeron. 

Iu procesis kontraŭ iu, pretekste ke tiu lin insulte nomis zoz- 
ego. 

Aŭtoj karambolis, tial ke neniu sciis, ĉu “202а” signifas 
“таба” ай ““verda””, ‘‘dekstra’’ ай ““maldekstra””. 

Policano enkarcerigis pasanton, kiu surstrate kriis: ““Zozu la 
prezidanto!””. 

Komercistoj bankrotis, ĉar ili ricevis mendoleterojn, kiuj tekst- 
is proksimume: ““Estimata zozo, zoze zozinte vian zozon de la 3a 
de aprilo, mi zozas tujan prizozon de alia zozaĵo, ktp.”” 

La sola homo, kiun entuziasmigis la nova naŭa regulo estis la 
ĉefredaktoro de avangarda beletra revuo. Al senmorta versaĵo de 
li, titolita ““ZOZO””, la sep abonantoj de la revuo aljuĝis premion 
por la plej elstara ĉefverko de la jaro. Mi ankoraŭ bone memoras 
la komencon de tiu poemo: 

ZOZO ZOZO ZOZO 
zozo zoz”! 

Feliĉe la zoza periodo de Esperanto daŭris nur du monatojn. 
La kompatinda forĵetita regulo de la Fundamento petveturis al la 
fora sanatorio de d-ro Lavojo. Kiam la resaniĝanta prezidanto de 
la Akademio ekvidis f-inon Regulnaŭ, li preskaŭ sufokiĝis: 

— Kio? Vi ĉi tie? Sola? Kie estas viaj kunulinoj? 

F-ino Regulnaŭ murmuris: 

— Ili eksigis min. 

— Kion vi diris? 

— Ili eksigis min. 

La prezidanto demetis sian piĵamon, surmetis sian akademian- 
an uniformon, kaptis valizon per la maldekstra mano, f-inon 
Regulnaŭ per la dekstra mano kaj galopis al la stacidomo. 

Dumvojage li petis de ŝi detalan raporton pri la katastrofa situ- 
acio. Liaj okuloj fulmis, kaj li senĉese grumblis: 

— Oni vere ne rajtas malsaniĝi. Ha, idiotinoj! Ha, perfidaj 
porkinoj! 

La kunveno en la granda salono de la Fundamento restos por 
ĉiam unu el la plej tumultaj momentoj en nia historio. La prezid- 
anta voĉo tondris kaj tremigis la murojn. Zozo kaŝis sin malantaŭ 
la hontoplenaj, teruritaj, plorĝemantaj reguloj kaj provis pied- 
pinte eskapi merititan punon, sed d-ro Lavojo haltigis ŝin: 

— Vi! jes, vi! Alproksimiĝu! 

Zozo paligis. 

— Vi profitis mian maleston, por konfuzi la harmonian arang- 
on de nia Esperanto. Fi al vi! Tuj malaperu aú vi ricevos piedbat- 
on sur vian, sur vian... 

Si nesage balbutis: 

— Sur mian zozon? 

Kun ruĝa vizaĝo li furioze blekis plengorĝe: 

— Sur vian postaĵon! 

Zozo forkuris. La Lingvo Internacia iom post iom reakiris sian 
kutiman klarecon. Okaze de la Librotago oni ĵetis en grandan 
ĝojofajron ĉiujn ekzemplerojn de la falsa Fundamento, krom 
unu, kiun pie konservas la Internacia Esperanto-Muzeo en Vieno. 

LA LINGVO INTERPLANEDA 


FOJE, antaú proksimume dek monatoj, min vekis nekutima bru- 
ado. Mi elrigardis super la randon de mia nesto kaj vidis en la 
pala lumo de la tagigo leporan paron forkuri, kvazaú Ciuj Cas- 
hundoj de la vilago persekutus gin. Diversaj krakoj, susuroj kaj 
zumoj montris, ke io eksterordinara perturbis la ritmon de la vivo 
en nia regiono. Ciuj bestoj kune fugis antaú nevidebla dangero. 
Maljuna korniko preterflugis mian neston, grakante: “Alarm”, 
alarm’!’’, kaj poste peza silento falis sur la ebenaĵon. 

Pensante, ke brulego kaŭzis tian panikon, kiel antaŭ sep jaroj, 
mi rapidis еп Іа. direkto al la arbarorando. Post nur dudeko da 
flugilbatoj, tra nebuleto vatanta la malsupran parton de la herb- 
ejo, apud la rivereto, mi distingis grandan,rondan, metalan obj- 
ekton. 

Ĝi estis tute simple unu el tiuj kosmoŝipoj, kiujn la homoj 
nomas flugantaj teleroj. Jam kvar fojojn antaŭe mi vidis tiajn 
fenomenaĵojn en la ĉielo, sed neniam sur la tero. Mi alproksimiĝis 
kaj, per singardaj paŝetoj en la roso, ĉirkaŭiris la fremdan spac- 
veturilon, senmove pendantan unu metron super la grundo. Ĝia 
ŝelo brilis bluete, kvazaŭ lumigata de ekstere, kaj mallaŭta zum- 
ado ŝajnis eliĝi el anteno fiksita meze de la ronda tegmento. 

Subite, kvankam neniu aperturo malfermiĝis en la kosmoŝipo, 
antaŭ mi staris stranga estaĵo apenaŭ pli granda ol mi. Terurite, 
mi volis forflugi, sed mi sentis min paralizita de aparato ĵetanta 
blindigajn radiojn. Mi diras ‘‘aparato’’, tial ke mankas al mi la 
ĝustaj vortoj, por priskribi la vizaĝon de tiu vizitanto el alia 
mondo. Tio estis verŝajne lia okulo. Sur lia kapo longa tentaklo 
senĉese vibris. Li havis kvar brakojn antaŭe kaj du malantaŭe. Li 
moviĝis sur tri kruroj, kaj akutaj sonoj ŝprucis el truo, supozeble 
lia buŝo, lokita meze de la ventro. La tuta haŭto estis kovrita de 
verdaj haroj. 

Mi diris al mi: 
tulta pigo, via scivolemo pereigos vin. Kial vi ne fugis 
kune kun viaj najbaroj? Baldaú vi alvenos en 

Kukolnublando estas la paradizo de la birdoj laú raporto de 
mia kuzo Lanio, kiu aúdis tion de fama greka ornitologo, Arist- 
ofano, se mi bone memoras. 

Tiam, karaj infanoj, kredu min, mi ja tute ne pensis pri Arist- 
ofano. Miaj plumoj hirtiĝis, mia beko timklakis, kaj mi atendis 
rezignacie la fatalan atakon de la eksterterano. Sed, kiel vi konst- 
atas, mi ankoraŭ vivas kaj povas do rakonti al vi sperton, kiu en- 
viigus multajn sciencistojn. 

Per kvar manoj la kosmoŝipano tenis antaŭ mia beko luman 
tabuleton, sur kiu, premante butonojn, li aperigis kaj malaperigis 
nekonatajn signojn. Mi havis la impreson, ke li provas kompren- 
igi sin per diversaj lingvoj. Bedaŭrinde mi devis nee skuadi la kap- 
on, ĝis kiam mi legis sur la tabuleto: 

1-1 

Mia beko aŭtomate klakis dufoje. La ventra buŝo eligis laŭtajn 
sonojn iel similajn al homa ridego. Mia testanto evidente konstat- 
is kun plezuro, ke mia birda pensosistemo estas logika. Poste li 
frapetis sian tabuleton, kvazaŭ li invitus min mem uzi ĝin, por 
konversacii kun li. Per la pinto de mia beko mi skribis: 

— Mi estas pigo. 

Li manipulis ŝaltilon verŝajne rezervitan por logikaj operacioj. 
Mia frazo tuj transformiĝis en signojn de lia kosma lingvo. Lia 
kapa tentaklo agitiĝis. Li repremis butonon, kaj sur la tabuleto 
aperis jenaj vortoj: 

— Mi estas ikso ipsilono 117. 

Neatendite staris du aliaj figuroj sub la fluganta telero. Ikso 
ipsilono 117 turnis sin al ili, lia tentaklo tremetis, dum sonora 
knarado eliĝis el lia ventra buŝo. 

Ŝajne li petis ilin sin prezenti al mi, ĉar mi baldaŭ povis legi 
iliajn nomojn: vo kuo 234 kaj zo ikso 806. 

Post tiu interkonatiĝo komenciĝis interesega konversacio pere 
de la luma tabuleto. Pripensu, infanoj, la historian karakteron de 
tiu evento: unuafoje loĝantoj de malproksima planedo interrilatis 

kun terano en nia distrikto, en nia ebenajo, apenaú unu duonan 
mejlon for de ĉi tiu poplo. Ke la terano ne estis homo, sed nur 
simpla pigo, tion oni evidente ŝuldas al mia esperantisteco. Fakte 
la tri kunuloj raportis al mi, ke ili jam renkontis homojn okaze de 
pli fruaj surteriĝoj, sed tiuj senflugilaj dukruruloj ŝajnis al ili 
neinteligentaj estaĵoj pro siaj nekompreneblaj sensencaj blekoj. 
Male mian klaran, logikan, regulan, racian Esperanton la luma 
tabuleto tiel facile glutis kaj deĉifris kiel matematikan formulon. 

Ni babilis dum la tuta tago, kiel malnovaj amikoj, pri gravaĵoj 
kaj bagateloj. Mi ne komprenis ĉion, kion ili aperigis sur la luma 
tabuleto. Oni memoru, ke ilia mondo estas tute alia. Ankaŭ mi ne 
sukcesis klarigi al ili terajn nociojn pri spaco kaj tempo. Efektive, 
kiom estas unu kilometro, kiom estas unu horo por estaĵoj movig- 
antaj en la universo pli rapide ol fulmo? Same tiaj vortoj, kiaj 
ŝtato, nacio, patrujo, limo, partio, politiko, milito estis vere ne- 
tradukeblaj. Mi eĉ hontis, kiam ili demandis min, kial ne ĉiuj 
homoj parolas klaran lingvon, kiel mi. Ĉu mi, simpla pigo, den- 
uncu al eksterteranoj la stultecon de multaj teranoj? 

Mi ĵuris al mi, ke mi intelekte pli bone prepariĝos por eventual- 
aj estontaj diskutoj kun kosmanoj. Demandinte miajn amikojn, 
kiam ili revenos en nian regionon, mi ricevis respondon konsist- 
antan el multaj ciferoj, kiujn mi ne kapablis interpreti. Ikso ipsil- 
ono 117 kaj liaj kolegoj eble reaperos post du tagoj aŭ du monat- 
oj. Se ili male atendos ducent jarojn, ili ne trovos min ĉe la rend- 
evuejo. Hi hi, mi jam de longe estos en Kukolnublando, la birda 
paradizo. 

Vespere la fremduloj petis min malproksimiĝi, ĉar la supreniro 
de la ŝipo endanĝerigus mian vivon. Mi do reflugis al mia nesto, 
de kie mi baldaŭ vidis lumstrion pafiĝi kaj sveni inter la stelojn. 
Mi murmuris: “Айай”. 

La postan matenon la leteristo raportis en ĉiu vizitata domo, ke 
li observis flugantan teleron super la vilaĝo. La homoj ne kontr- 
aŭparolis al li, sed ili opiniis, ke troa drinkado ofte naskas haluc- 
inojn. Ankaŭ se mi rakontus al ili mian travivaĵon, ili rikanus: 
“Kion fantazias tiu maljuna pigo?”. 


Do, karaj infanoj, nur vi scias la veron, kaj, kredu min, se iu el 
vi iam deziros fariĝi kosmonaŭto, li diligente studu la matematik- 
on, sed li ĉefe ellernu Esperanton, lingvon interplanedan. 

LA STRANGA HISTORIO 
DE NOTULAS 


FOJE, en la familio Reber, naskiĝis ĝemeloj, Anna kaj Otto. An- 
na venis en la mondon tute normale. Male Otto montris unue 
siajn piedojn. La akuŝistino timis, ke la bebo mortos, sed, kiam la 
kapo fine aperis, forta krio pruvis la intencon de la nova hometo 
firme okupi sian lokon sur la tero. 

S-ino Reber amegis siajn ĝemelojn, kiuj kreskis feliĉaj en la ge- 
patra domo. Kiam la infanoj lernis paŝi, oni miris, ke Otto emas 
retroiri. Estas ja danĝere iri dorsdirekte, ĉar oni ne vidas la vojon, 
sed Anna ĉiam restis apud sia frato kaj atentis, ke li ne falu en 
fosaĵon aŭ en kuvon. 

En la unuaj monatoj, la knabineto komencis, kiel ĉiuj infanoj, 
balbuti ““paĉjo””, ““panjo”” kaj aliajn simplajn vortojn. Male Otto 
elparolis nur sensencajn frazojn. 

lam la patrino demandis sian edzon: 

— Ĉu Otto eble estas surda? 

Li trankviligis ŝin: 

— Certe ne, kara. Li bone aŭdas, kiam ni vokas lin. Atentu. 

Tra la fenestro rigardanta al la ĝardeno, kie la ĝemeloj ludis, la 
patro laŭte demandis: 

— Kiu volas ĉokoladon? 

La knabeto tuj ekstaris kaj retropaŝe ŝanceliĝis, sekvate de An- 
na, kiu ankaŭ alkuris sur siaj etaj kruroj. Ambaŭ infanoj ĝoje 
frandis la ĉokoladon, dum la patro ridetis al la patrino: 

— Nu, ĉu vi estas konvinkita? 

Ŝi suspiris mallaŭte: 

— Ha, espereble lia menso ne suferis pro la nenormala nasko. 

— Ne, kara. Vi jam rimarkis, ke Otto ĉion tiel bone komprenas 
kiel Anna. Li ankoraŭ ne kapablas klare esprimi siajn sentojn, 
sed ĉiuj infanoj ne kreskas egale, kaj li certe baldaŭ kompensos 
tiun malfruiĝon. 

Post tri aŭ kvar jaroj estis kurioze ĉeesti konversacion inter 
ambaŭ ĝemeloj. Kvankam Otto parolis en sia stranga lingvo, An- 
na klare komprenis, kion li diras. Ŝi respondis en bona Esperanto. 
Li uzis plu sian idiomon, ŝi denove Esperanton, kaj tiel daŭris la 
eksterordinara dialogo. 

La gepatroj estis perpleksaj. Kiam ili demandis la knabeton pri 
lia nomo, li korekte respondis: “Оно Reber”. Li ankaŭ povis 
voki ““Anna””, sed liajn ceterajn vortojn aŭ frazojn ili ne kompr- 
enis. Lia fratino devis interpreti liajn parolojn. Ŝi estis tiam tro 
juna, por klarigi al si tian fenomenon, ke ŝi kapablas kapti la 
sencon de vortoj fremdaj por plenkreskuloj. 

Kiam ambaŭ infanoj renkontis aliajn, Otto simple diris: 

— Notulas. 

Tio ridigis ilin, kaj ili alnomis la kompatindulon Notulas. Otto 
ĉagreniĝis pro la mokado kaj ne volis iri sola sen Anna. Ŝ 
la mokantojn kaj raportis al la gepatroj, ke senhontaj buboj 
nomaĉas ŝian fraton Notulas. 

Precipe la patrinon afliktis tia traktado de ŝia amata ido. La vil- 
aĝa kuracisto preskribis diversajn tablojdojn kaj siropojn. Sen- 
rezulte. Li konsilis al ges-roj Reber sin turni al prof-ro Kredumin, 
mondfama specialisto pri paroldifektoj. Otto estis proksimume 
sepjara, kiam liaj gepatroj kondukis lin en la urbon, por konsulti 
prof-ron Kredumin. La knabo salutis la eminentan fakulon: 

— Notulas. 

— Kion vi diris? 

— Notulas. 

— Kion signifas tio? 

— Notulas. 

— En kiu lingvo vi parolas? 

— Etnarepse. 

La medicinisto rigardis ges-rojn Reber kaj demandis: 

— Ĉu estis indiano inter viaj prapatroj? 

Ili levis la ŝultrojn kaj asertis, ke neniu familiano iam estis en 
Ameriko. 

Prof-ro Kredumin iom meditis, kaptis dikan libron el sia bibli- 
oteko, legis du minutojn en ĝi, deprenis siajn okulvitrojn kaj 
deklaris: 

— La kazo de via filo estas klara: temas pri kunpremo de la tria 
cerba pedunklo, kiu kaŭzas malvigliĝon de la hipofizo kaj sekve 
estigas kion Hipokrato o 

Ges-roj Reber ne komprenis tiun jargonon. La patrino preskaü 
ekploris. La patro demandis, Са Ша infano estas sanigebla. La 
profesoro hezitis: 

— Dislalio generale postulas longan kuracadon. Bonvolu re- 
veni venontan semajnon, kaj ni komencos taúgan terapion. 

Senkuraĝiĝinte, ges-roj Reber reiris hejmen kun Otto. 

Jam de pluraj jaroj mi aŭdis pri la kompatinda Notulas. Mi 
vidis lin nur du aŭ tri fojojn, silente sidanta apud sia fratino An- 
na. Mi scias, ke li ne volonte venis al miaj poplaj kunvenoj, ĉar li 
timis la mokadon de aliaj infanoj pro lia retropaŝado kaj liaj ne- 
kompreneblaj frazoj. 

Kiam Lanio, mia klera kuzo el Ateno, min vizitis, mi demandis 
lin, kion signifas la vorto dislalio. Lanio respondis: 

— Dislalio estas greklingve tute simple ““parolmalfacileco””. 

Mi indigne protestis: 

— Kio! Maltrankvilaj gepatroj prezentas sian infanon al kurac- 
isto, kaj li ne kuraĝas konfesi sian nescion, sed male ĵetas al ili 
polvon en la okulojn. Ha, Hipokrato malbenu tiun hipokritulon, 
kiu diras: ““Se via filo malfacile parolas, tio devenas de parolmal- 
facileco”! 

— Jes, kara kuzo, sed li diras ĝin greke. 

— Ĉarlatanaĵo! Tiu fia Kredumin neniam sukcesos kuraci la 
knabon. 

— Ba, ofte estas pli saĝe lasi la naturon agi mem. 

Du tagojn poste, dum flugado inter veproj, mi remaĉis tiujn 
grizajn pensojn, kiam mi renkontis la bonan feinon Amenta. 

— Saluton, verda pigo. Kial vi mienas ĉagrene? Ĉu vi estas 
malsana? 

— Tute ne, kara feino. Malgraŭ mia aĝo mi sentas min bone. 
Sed mi kompatas junan vilaĝanon, kiu suferas strangan sorton. 

La feino sidiĝis sur herbo apud mi, kiel simpla homo kaj diris: 

— Rakontu al mi ĉiujn detalojn. Eble mi povos helpi lin. 

Mi fidele raportis pri la ĝemeloj Anna kaj Otto Reber. Amenta 

iom meditis, elpoŝigis notlibreton, foliumis gin kaj ridetis. Мі 
senpacience demandis: 

— Nu, kara feino? 

— En la dekkvina jarcento mi solvis similan problemon. Ĉu vi 
havas spegulon? 

Mirante, mi malfermis la bekon. La feino ripetis: 

— Ĉu vi havas spegulon? 

— Kiam mi estis juna kaj koketa, mi ĉiam havis unu aŭ du 
spegulojn en mia nesto. Nun... 

— Kaj kiun vi vidis en la spegulo, kiam vi rigardis vin en ĝi? 

— Kompreneble min. 

— Ne ĝuste vin, sed vin inverse. Via dekstra okulo estis la mal- 
dekstra en la spegulo, via maldekstra flugilo estis la dekstra, ktp. 

— Jes, certe. 

— Nu, tia reflekta fenomeno iafoje, verdire tre malofte, okaz- 
as ĉe ĝemeloj. Ili aspektas similaj, sed unu estas nur kvazaŭ speg- 
ulita figuro de la alia. Sekve, kiam unu kliniĝas dekstren, la alia 
kliniĝas maldekstren; kiam la unua antaŭeniras, la dua retropas- 
as; se Anna diras ‘‘patro’’, Otto diras ““ortap””, ktp. 

— Ој! kial mi ne eltrovis pli frue, ke ““notulas”” signifas ‘‘salut- 
on’’? Sed, kara feino, memoru, ke la knabo normale prononcas 
la nomojn Otto kaj Anna. 

Malicete la feino Amenta rimarkigis al mi, ke Otto, Anna kaj 
Reber estas hazarde legeblaj kaj elparoleblaj ambaŭdirekte. Mi 
skuis la kapon kaj ĝemis: 

— Ha, mi estas vere stulta pigo, preskaŭ tiel stulta kiel homo. 

Amenta indulge trankviligis min kaj serioze aldiris: 

— Nun mi serĉu la kontraŭrimedon. 

Ŝi denove foliumis sian notlibreton, kaj ŝia vizaĝo baldaŭ heliĝ- 
is. 

— Estas simple. Mi agos kiel tiam, en la dekkvina jarcento. 
Kiam ĝemelo faranta ĉion inverse renkontas estaĵon kondutantan 
kiel li, li tuj iĝas normala. Montru al mi, kie loĝas la ĝemeloj. 

Mi flugis al la domo de ges-roj Reber, kaj Ament mal- 
antaŭ mi. Ŝi alteriĝis, prononcis magian formulon kaj tuj ali- 
formiĝis en belan fraŭlinon. Post kiam ŝi kaŝis sian sorĉovergon 

en sian mansaketon, Si aspektis kiel normala elegantulino. Beke 
mi frapis sur vitron de la ĉambro, еп kiu ludis la ĝemeloj. Poste 
mi rapide forflugis kaj kaŝis min sur ĝardena muro, trans la 
strato. Scivoleme la infanoj malfermis la fenestron kaj elrigardis. 
Ili vidis nur belan sinjorinon, kiu malrapide paŝis kaj repaŝis ant- 
aŭ ilia domo. Ĉar la ĉambro situis en la teretaĝo, Anna kaj Otto 
longe observis la fremdulinon, mirante, ke ŝi retropaŝas, kiel Ot- 
to. Anna suspektis ion eksterkutiman. Ŝia frato sentis kvazaŭ 
brulon en la brusto. Li fariĝis maltrankvila. Subite la bela sinjor- 
ino haltis antaŭ la fenestro, alridetis lin kaj diris: 

— Notulas, Otto. Leik iv satraf? 

Otto gapis al ŝi dum momento kaj poste kriis: 

— Saluton, sinjorino. Mi fartas bone. 

Anna kuris el la ĉambro, vokante: 

— Paĉjo, panjo! Otto parolas. 

Ges-roj Reber rigardis sian filinon: 

— Kion vi rakontas? 

— Jes, Otto parolas. 

La patro restis muta de surprizo, la patrino faligis sian trikaĵon 
kaj ne kredis siajn orelojn, kiam la knabo envenis, murmurante: 

— Panjo! 

Plorante kaj ridante, ŝi premis la fileton al sia koro, dum li rip- 
etadis: 

— Panjo, panjo! 

La patro provis kvietigi la filinon, kiu brue dancis tra la 
ĉambro, kantante: 

— Otto, Otto, Otto. Dankon, sinjorino. 

— Pri kiu sinjorino vi parolas? 

Anna ĉesigis sian saltadon kaj raportis pri la bela fremdulino, 
kiu konversaciis kun ŝia frato en lia kutima lingvo. 

— Jes, paĉjo, kaj poste Otto parolis kiel vi kaj mi. 

La gepatroj kuris el la domo, sed ili vidis neniun ekstere. Jam 
de longe Amenta ŝvebis aliloken, kie oni povas bezoni ŝiajn serv- 
ojn. Ili reeniris, cerbumante pri tiu nekredeblaĵo. S-ino Reber 
murmuris: 

— Eble tiu sinjorino estas feino. 
Sia edzo kompate skuis la kapon, moketante Sin: 
— Kion vi imagas, kara? Ha ha, feino! En nia jarcento! 


ONIF 

